Otvoren 24. SABOR [foto] – Kulturni centar Dragica Žarković\nHome\tManifestacijeSabor kulturnog stvaralaštva SrbijeSabor - 2018\tOtvoren 24. SABOR [foto]\n24. Sabor kulturnog stvaralaštva Srbije počeo je danas u Kosovskoj Mitrovici otvaranjem likovne i vajarske kolonije „Mladen Popović“ u sali Mitrovačkog dvora. Organizator ove manifestacije je Kulturni centar „Dragica Žarković“ a pokrovitelj Privremeni organ opštine Kosovska Mitrovica. I ove godine sabor je okupio preko 500 učesnika iz Srbije, Makedonije, Crne Gore, Republike Srpske i Bugarske. 24. Sabor kulturnog stvaralaštva Srbije se održava od 18. do 25. juna u Kosovskoj Mitrovici, koji će obuhvatiti likovnu i vajarsku koloniju „Mladen Popović“, pesničke susrete „Aleksandar Aca Despotović“, koncert Marinka i Marka Rokvića, Sabor folklora i još mnogo toga. Organizatori su za ovu godinu najavili i nešto novo, umetnici će stvarati na otvorenom na Trgu kneza Lazara, bioskop na otvorenom, dečiju likovnu koloniju i još puno toga ukoliko vremenski uslovi budu odgovarajući.\nPrisutnima se obratio predsednik Privremenog organa opštine Kosovska Mitrovica Aleksandar Spirić koji je rekao da je Kosovska Mitrovica grad otvorenog srca i otvorenih vrata što će se pokazati u narednom periodu i naglasio da ovo nije bilo kakva manifestacija već veoma bitna za celokupno kulturno stvaralaštvo Srbije.\n„Kroz ovo stvaralaštvo iskazujemo našu postojanost, put sa kog ne smemo skrenuti i put koji je jedini ispravan a to je veza sa državom Srbijom, ova manifestacija simbolizuje Kosovsku Mitrovicu iz perioda pre 1999. godine odakle su velika imena poznata i priznata u celom svetu“, dodao je Spirić.\nPrisutnima se obratio i direktor Kulturnog centra „Dragica Žarković“ Miodrag Radomirović koji je rekao da svim svojim snagama nastoji da očuva kulturu, identitet srpskog naroda, korene srpstva na ovim prostorima a to je ujedno i osnovni zadatak Kulturnog centra kome je ta uloga poverena.\n„Hvala umetnicima koji su došli i onima koji su naši dokazani prijatelji, mi ćemo biti dobri domaćini bar ćemo se potruditi a vi kao naši dragi sugrađani budite sa nama gde god se programi odvijaju“, rekao je Radomirović obraćajući se prisutnima.\nSelektor likovne kolonije Mladen Popović profesor Tomislav Trifić je izrazio zadovoljstvo zbog velikog broja umetnika, učesnika sabora, i očekivanje da će ovaj saziv kolonije stvoriti još bolja i kvalitetnija dela.\nKulturni centar „Dragica Žarković“ je ovom prilikom pripremio i prigodni kultuno-umetnički program, na sceni su nastupili pevačka grupa crkvenog hora „Branislav Nušić“, plesna grupa PU „Danica Jaramaz“, učesnici recitatorske smotre „Pesniče naroda mog“, hor OŠ „Sveti Sava“, talenti muzičke škole „Miodrag Vasiljević“, KUD „Kosovski božur“ sa pevačkom grupom.


Nezadovoljstvo se širi\nPrimat od ekoloških ustanaka prethodne nedelje preuzeli su pobunjeni poljoprivrednici i, iz dan u dan, širi se spisak gradova i sela u kojima se organizuju protesti i traktorske blokade.\nDugogodišnje nezadovoljstvo poljoprivrednika kulminiralo je zbog drastičnog povećanja cene mineralnih đubriva i visoke cene goriva. Prvi su na ulicu izašli prošlog četvrtka poljoprivrednici iz Kraljeva, Batočine i Valjeva i od tada se svakodnevno negde događaju protesti – u Šapcu, Zrenjaninu, Rači, Srbobranu…\nUdruženja i savezi poljoprivrednika jedinstveni su u zahtevu vladi Srbije da ukine akcize za euro dizel za registrovana poljoprivredna gazdinstva i poveća subvencije na 200 evra po hektaru, odnosno, kako ističu – samo traže ono što im je ukinuto pre deset godina.\nResorni ministar Branislav Nedimović za sve je optužio “đilasovce”, koji “huškaju seljake na proteste”. No, pobunjeni paori ne žele da razgovaraju sa njim, već su premijerki Ani Brnabić dali rok do petka da ispunjeni njihove zahteve, a pored dva pomenuta, traže i redovnu i brzu isplatu subvencija, kao i isplatu svih zaostalih neisplaćenih subvencija i isplatu budućih subvencija u roku od 45 do 60 dana od dana podnošenja zahteva, te regulisanje uvoza smrznutog mesa i mleka u prahu. U suprotnom, najavljuju radikalizaciju protesta.\nVojvođanski poljoprivrednici blokirali su puteve poslednji put pre šest godina, zbog tadašnjih izmena Zakona o poljoprivrednom zemljištu i najave dolaska nemačke kompanije “Tenis”, ali nisu imali uspeha. Međutim, aktuelni protesti više podsećaju na višenedeljne blokade iz 2011. godine kada su pobunjeni paori isposlovali subvencije, a u dobroj meri i naštetili vladajućoj Demokratskoj stranci i praktično najavili njen pad sa vlasti.\nPostizborna čast za mlade\nNajava predsednika Srbije i Srpske napredne stranke Aleksandra Vučića da će mladi dobiti u junu još po 100 evra pomoći od države, već je ušla u proceduru pošto je Skupština Srbije usvojila dopune Zakona o privremenom registru državljana Srbije od 16 do 29 godina, po kojem se uplaćuje novčana pomoć za ublažavanje posledica pandemije kovida 19.\nZa prvobitnu meru podrške od sto evra prijavilo se 1.019.796 mladih, a sredstva su počela da se isplaćuju 1. februara. Svi oni će bez novog prijavljivanja dobiti istu novčanu podršku početkom juna.\n“Svako obećanje koje smo dali, ispunili smo u dan i u dinar i pokazali koliko nam je država jaka i odgovorna, i koliko su nam javne finansije stabilne. To je slika potpuno drugačije Srbije, zemlje koja pobeđuje u ekonomiji kao nikada do sada”, poručio je ministar finansija Siniša Mali i naglasio da je protekle nedelje svim penzionerima isplaćeno po 20.000 dinara, što je, kako kaže, “pojedinačno najveća pomoć koja je ikada isplaćena našim najstarijim sugrađanima”.\nS druge strane, mnogi ekonomisti kažu da se radi o klasičnoj korupciji, pa tako Goran Radosavljević ističe za Betu da su u pitanju “najskuplje plaćeni glasovi u istoriji demokratije” i nastavak “bacanja novca iz helikoptera, mimo zakona i budžeta”.\nNo, i pored usvojenog Zakona, ipak od rezultata aprilskih izbora najviše zavisi da li će naprednjački “helikopter za bacanja para” ponovo “poleteti” u junu.\nHapšenje u Jajincima\n“Kralj šuta” i parapolicijski komandant\nU akciji policije i Posebnog odeljenja za suzbijanje korupcije Višeg javnog tužilaštva u Beogradu, uhapšen je Vojkan Krstić, kontroverzni biznismen, vlasnik firme “Elita gradnja” i osnivač nevladine organizacije “Spasilački centar Srbije”, koji se tereti da je fiktivno fakturisanim ugovorima o otpadu oštetio tri beogradske opštine za oko 10 miliona dinara. Pored njega slobode je lišeno još pet osoba, među kojima su i službenici iz opština Vračar, Zvezdara i Čukarica.\nKrstića mediji nazivaju “kraljem šuta i divljih deponija” i prenose da je godinama unazad ucenjivao mnoge investitore i vlasnike građevinskih firmi u Beogradu zahtevajući da šut i otpad sa gradilišta voze na njegove divlje deponije.\nU javnosti se predstavljao kao biznismen-huminatarac, ali i kao specijalac, jer je njegov “Spasilački centar Srbije” nekakva parapolicijska jedinica, bogato opremljena, koja se bavi “preventivom, zaštitom i spašavanjem ljudskih života i materijalnih dobara u vanrednim situacijama”, a smeštena je u objektu nalik kasarni u Jajincima. Krstić i njegovi “spasioci” po uniformama najviše sliče žandarmima, a učestvovali su na smotrama i vežbama zajedno sa regularnim policijskim jedinicama. Sumnja se da je i ova formacija trebalo da dobije neka policijska ovlašćenja po izmenama Zakona o policiji koje je nedavno neuspešno pokušao da progura ministar Aleksand Vulin.\nKrstić je na saslušanju u Tužilaštvu negirao da je izvršio krivična dela za koja se sumnjiči.\nPrijave zbog blokada\nNarušili društvenu disciplinu i pravni poredak\nVlast nastavlja da sudski goni učesnike ekoloških protesta s početka decembra, pa će tako, između ostalih, pred sudiju za prekršaje izaći četvoro Kikinđana koje je policija označila kao organizatore jednočasovne blokade saobraćaja na ulazu u grad. Oni se terete da su 4. decembra “narušili društvenu disciplinu i pravni poredak i postupili suprotno odredbama Zakona o javnom okupljanju”, a pored njih još dvadesetak od oko 200 učesnika protesta dobili su novčane kazne od 5.000 dinara zbog kršenja Zakona o bezbednosti saobraćaja.\nNije jasno po kom osnovu je kikindska policija prijavila tih dvadeset i nešto učesnika protesta, a posebno kako je odabrala četvoro navodnih organizatora kojima preti kazna od 100.000 do 150.000 dinara. Naime, skup je bio prilično spontan, a pored njih i brojni drugi Kikinđani su na svojim profilima objavili poziv na protest.\nČetvoro prijavljenih već su praktično osuđeni u lokalnim medijima pod kontrolom vlasti jer su “izazvali opravdani gnev vozača”, “besprizorno maltertirali građane”, pa su “zalužili da dobiju po džepu”. Ipak, na snimcima i fotografijama se vidi da je blokada kružnog toka na obodu grada bila više simbolična, jer su vozači okretali automobile i drugim putevima ušli u grad ili izašli iz njega i praktično su zaustavljena samo dva kamiona koji nisu uspeli da izvedu taj manevar, a ostali “blokirani” su bili članovi Srpske napredne stranke koji su organizovano došli i pokušali da dobacivanjem izazovu incident igrajući ulogu “gnevnih vozača”.\nNa sreću, protestanti nisu reagovali na provokacije i zabeležen je samo jedan manji incident. Jedan od okrivljenih za organizaciju blokade, Radivoj Raca, kaže za “Kikindske” da su prijave “samo još jedna od alatki iz naprednjačke radionice, pored čekića i motki”.


Filmom "Udarna vest" sutra se završava Beldocs 2020 u CK "Vlada Divljan" - www.lobi-info.rs\nFilmom „Udarna vest“ sutra se završava Beldocs 2020 u CK „Vlada Divljan“\nMarija K. 8. septembra 2020., 09:51 4.2k Views\nFestival dokumentarnog filma „Beldocs 2020“ završava se sutra, kada je u centru za kulturu „Vlada Divljan“ zakazana projekcija dokumentarnog filma „Udarna vest“ (Breaking news).\nU pitanju je češki dokumantarac Tomáša Bojara iz 2018. godine, koji prati dve redakcije u Češkoj.\nObe redakcije se bore da prve izveste sa tajnog skupa na kome će Miloš Zeman, aktuelni predsednik, objaviti da li će se ponovo kandidovati.\nFilm će biti prikazan sutra u maloj sali centra za kulturu „Vlada Divljan“, a cena karte je 300 dinara.\nPrethodna objava Sudar na početku Pančevačkog mosta u smeru ka centru\nSledeća objava Vozači i dalje bezuspešno pokušavaju da prevare sistem „Oko sokolovo“\nGrađani mogu da provere biračke spiskove\nSudar na početku Pančevačkog mosta u smeru ka centru\nVozači i dalje bezuspešno pokušavaju da prevare sistem „Oko sokolovo“


Unija poslodavaca od buduće vlade traži pare i novi zakon o radu – Bankar.me\nNovember 4, 2020 BIZNIS, Članci, CRNA GORA, SVE VIJESTI 1 Comment\nUnija poslodavaca od buduće vlade prvenstveno očekuje primjenu postojećih i donošenje novih mjera koje će omogućiti preduzećima da prežive krizu izazvanu pandemijom. Osim jake finansijske injekcije, očekuju donošenje leks specijalisa ili izmjene postoj ećeg zakona o radu na način da se urede radno-pravni odnosi u vanrednim okolnostima, piše Pobjeda\n“Radi se o potrebi na koju smo ukazali još u trećem prijedlogu mjera UO UPCG za podršku privredi koji smo krajem maja uputili NKT-u i Vladi, predlažući da se donese poseban zakon kojim bi bili uređeni radno-pravni odnosi u vanrednim okolnostima ili da se izvrše hitne izmjene Zakona o radu i da se njegove odredbe usklade sa potrebom postupanja u vanrednim okolnostima”, kazali su iz UPCG.\n“Nadamo se da će upravo rad po ovoj problematici biti jedna od prvih aktivnosti predstavnika UPCG, sindikata i nove vlasti”, poručeno je iz UPCG.\nPodsjećamo da je iz UPCG ranije saopšteno da su postojeći radno-pravni instituti nedovoljno efikasni za vanredne okolnosti u kojima privrednici sada posluju.\nTražili su da se definiše prekid rada bez krivice zaposlenog, skraćeno radno vrijeme, nepuno radno vrijeme, rad van prostorija poslodavca, odnosno rad od kuće i na daljinu, te da visina i način utvrđivanja otpremnina budu prilagođeni trenutku i realnim mogućnostima.\n“Koliko će sve buduće strateške mjere i politike biti uspješne, u velikoj mjeri će zavisiti od senzibilnosti budućih donosilaca odluka, njihove spremnosti da saslušaju i uvaže potrebe i sugestije biznis zajednice, te na tom osnovu donesu adekvatne odluke u čijem će fokusu biti oporavak privrede i dalji ekonomski i demokratski razvoj Crne Gore”, rekli su predstavnici UPCG.\n“Preduslov je socijalni dijalog, koji počiva na dogovoru, partnerskom odnosu i saradnji vlade, sindikata i UPCG, a na čijoj ćemo primjeni istrajavati i u odnosima sa novim strukturama vlasti”, kazali su iz UPCG i dodali da se prilika za dijalog otvara i kroz problematiku iz domena radnih odnosa.\nPodsjetili su daje kriza izazvana pandemijom i inače tešku privrednu situaciju u zemlji dodatno uzdrmala, poremetila redovne tokove poslovanja i dovela u pitanje održivost značajnog broja preduzeća i radnih mjesta.\n“U takvim okolnostima jasno je da se od nove vlade prvenstveno očekuje djelovanje u čijem će fokusu biti implementacija postojećih, a zatim i kreiranje novih mjera podrške za ublažavanje posljedica pandemije korona virusa zapotrebe privrede i građana”, saopšteno je iz UPCG.\n“To znači da je realnom sektoru potrebna što hitnija pomoć države i jaka finansijska injekcija, kako bi se izuzetno teška situacija u kojoj se gro domaćih preduzeća nalazi što prije svela na nivo koji neće pratiti izuzetno loši pokazatelji kojima danas svjedočimo”, poručeno je iz UPCG.\nU Uniji vjeruju da će strukturama nove vlasti, prilikom kreiranja novih paketa podrške, biti od značaja i rezultati novog istraživanja UPCG koje ova poslovna asocijacija sprovodi uz tehničku podršku Međunarodne organizacije rada na temu uticaja kovid-19 na poslovanje crnogorskih preduzeća.\nUnija je najavila da će uskoro i javno objaviti ovo istraživanje.\n“Proces anketiranja je trajao do kraja oktobra, a presjek stanja i podaci kojima UPCG već sada raspolaže pokazuju vrlo jasnu sliku stanja u našoj privredi prihodi u oko 90 odsto preduzeća iz uzorka su niži od prošlogodišnjih, 60 odsto ispitanih preduzeća bilježi pad prometa na nivou od 30 odsto do 50 odsto, dok je u svakom petom preduzeću pad prometa veći za 80 odsto u odnosu na promet ostvaren prošle godine”, precizirali su predstavnici UPCG.\nOni su dodali da za UPCG ekonomija mora imati primat nad politikom.\n“To je naš stav na kojem godinama insistiramo, a čini se da ga i podaci iz ovog istraživanja dodatno potvrđuju. Zato i smatramo da u Crnoj Gori nije realno očekivati bilo kakve radikalne promjene nastale po osnovu promjene vlasti, što je potvrđeno i sporazumom koji su predstavnici tri koalicije potpisali”, rekli su iz UPCG.\nPrema njihovim riječima, jasno je dani sadašnji ekonomski trenutak ne dozvoljava bilo kakav luksuz eksperimentisanja te vrste.\n“Zadatak političara je da budu servis i podrška privredi i građanima, a u ovom teškom trenutku i odgovoran partner za sve buduće procese koji će uslijediti i, vjerujemo, donijeti očekivani boljitak za cijelo društvo”, smatraju u UPCG.\nPredstavnici UPCG u prethodna dva mjeseca nijesu imali razgovore sa predstavnicima nove skupštinske većine.\nIako UPCG još nije imala razgovore sa predstavnicima nove parlamentarne većine, buduća vlada može da računa da će UPCG, kao i do sada, biti njen odgovoran partner koji će sve svoje resurse i kapacitete staviti u službu reformi i usvajanja rješenja u čijem je fokusu oporavak privrede i dalji ekonomski razvoj Crne Gore.\nIz ove organizacije su podsjetili da je UPCG krovna i reprezentativna poslodavačka organizacija i zvaničan zastupnik interesa privrede u pregovorima sa Vladom i sindikatom.\n“U tom smislu, već po osnovu činjenice da je socijalni partner Vladi, konstituentkoji punopravno participira u radu Socijalnog savjeta, jasno je da UPCG pripada i važna uloga u svim budućim procesima kreiranja strateških mjera i politika koje će biti u službi izgradnje biznis ambijenta koji je stabilan i podsticajan za razvoj održivih preduzeća”, zaključeno je iz UPCG\nPOJMOVInovi zakon o radu Unija poslodavaca\nSljedeći Na čekanju 28 miliona od EU\nJa očekujem da nova vlada donese i lex specijalis vezano za stvaranje extra profita, pa da sve preko 100 000 eura bude oporezovano npr 30%. Malo li je zaraditi 100 000 e za godinu u ovolikoj Crnoj Gori. Poslodavci su da ne kažem šta, kupuje stanove, lokale, odmori isključivo u inostranstvu, vozila glanc nova a plate na minimalu pa razliku na ruke. Vlast da je pametna donijela bi zakon o minimalnoj plati od 350 e pa gospodo ako Vam se ne isplati zatvorite.


Evropska komisija očekuje da "kosovsko poglavlje" neće blokirati početak pregovora Srbije sa EU. Srbija bi, pošto dobro napreduje, najverovatnije u prvoj polovini 2015. trebalo da otvori prva poglavlja, piše "Dojče vele" pozivajući se na zvaničnike iz Brisela.\nU evropskom Komesarijatu za proširenje za Dojče vele su rekli da je "Srbija je fokusirana na evropsku agendu, dobro napreduje i pokazuje visok nivo spremnosti", prenosi Beta\nBeograd je do sada započeo ili zatvorio proces skrininga - analitičkog pregleda, o 18 od 35 poglavlja iz pristupnog procesa, što predstavlja više od polovine ukupnog broja poglavlja.\nU Evropskoj komisiji očekuju da bi do marta sledeće godine proces skrininga trebalo da se završi, a pregovori nastave isto tako uspešnim otvaranjem pojedinačnih poglavlja u pregovorima.\n"Pozicija Evropske komisije jeste da se među prvim otvore poglavlja 23 i 24 (vladavina prva i slobode), a to se odnosi i na poglavlje 35 (pitanja odnosa sa Kosovom)", objašnjava za Dojče vele portparol evropskog komesara za proširenje EU Peter Stano.\nStano dodaje da otvaranje poglavlja 23 i 24 - pošto je izvestaj o skriningu za ova poglavlja u julu usvojio Savet EU, sada zavisi od brzine izrade i kvaliteta već zatraženih akcionih planova koje Beograd treba da podnese Savetu i zemljama članicama na razmatranje i usvajanje.\n"Kada je reč o poglavlju 35, zemlje članice tu žele da vide nastavak zalaganja Beograda u primeni dogovorenog u dijalogu s Prištinom. Skrining za to poglavlje još traje i povezan je s napretkom u dijalogu koji je pauziran zbog političke situacije na Kosovu. To je nešto za šta Srbija nije odgovorna", objašnjava Stano.\nU diplomatskim krugovima u Briselu kažu da postoji scenario po kojem bi Nemačka želela da se u pregovorima sa Srbijom prvo otvori poglavlje 35.\nIpak, podsećaju da se odluka o tome koje poglavlje će kada biti otvoreno, donosi konsenzusom svih zemalja članica.\nVećina je protiv toga da se napredak Srbije usporava zbog političke krize na Kosovu i trenutnog "nepostojanja drugog partnera" za nastavak dijaloga, ali je za očekivanu primenu dogovorenog iz Briselskog sporazuma, piše Dojče vele.\nPo drugom scenariju, za koji izvori u Evropskoj komisiji kažu da "postoje dobre šanse da se ostvari", radi se na otvaranju poglavlja 32 (finansijska kontrola) kao prvog poglavlja u pregovorima Srbije o članstvu sa EU.\nTo poglavlje nema takozvane "uslove za otvaranje", a Grčka je kao predsedavajuća EU u junu zatražila od Srbije da podnese plan za pregovore u toj oblasti.\nIako kažu da bi "teoretski" to poglavlje moglo biti otvoreno i do kraja ove godine, čemu se nadaju i u Vladi Srbije, u Evropskoj komisiji ponavljaju očekivanje da prvo poglavlje u pregovorima sa Srbijom bude otvoreno u prvoj polovini sledeće godine, piše Dojče vele.\nIz Evropske komisije najavljuju da će, kao i svake godine, u oktobru izaći izveštaj o napretku Srbije. Očekuje se da ovog puta u tom strateškom dokumentu EK neće izlaziti za specifičnim preporukama za nastavak procesa evrointegracija zemlje, jer je, kako kažu, "Srbija već zemlja kandidat u pregovorima", već da će se procenjivati do sada postignuto i budući izazovi.\n"Srbija ima jasnu evropsku perspektivu i nalazi se u poslednjoj fazi pristupanja Uniji. Kada budemo otvorili i prvo poglavlje pregovora, to će značiti da zemlja nastavlja da dobro ispunjava preuzete obaveze, a da Evropska unija ispunjava svoj deo zadatka i da na osnovu učinjenog približava Srbiju članstvu", zaključuju u Evropskoj komisiji.\nIzvor i foto: [ rts.rs ]\nČitanja: 1984 | Komentara: 0 | Dodaj komentar


SportDC - Vesti - Premijer liga BiH - Borac ili Sarajevo: Odluka pada na Gradskom stadionu\nUtorak, 31.03.2020 09:05\n28.02.2020 Miloš Vasiljević\nTeško da jedan meč može odrediti šampiona, jer poslije njega ima još 13 kola, no ipak derbi kola Premijer lige BiH, između Borca i Sarajeva koji je na programu sutra, nosi epitet utakmice koji definitivno čini prekretnicu sezone.\nAlmedin Ziljkić vraća se u ekipu nakon povrede\nFudbalska Banjaluka je na nogama, na svakom dijelu grada, u kafiću, marketu, na Tržnici, u studenjaku, na Kastelu, priča se o sutrašnjem meču koji je na programu od 16. 30 časova.\nDok bi Bordo tim koji sa klupe predvodi Vinko Marinović, bio sigurno zadovoljan sa bodom kako bi ostao na liderskoj poziciji, ekipa koju maestralno predvodi Branislav Krunić, nema pravo na alibi, pa već od prvog trenutka krenuće na pobjedu.\nAko ponove igru iz prvog poluvremena sa "Pecare" do toga bi mogli i doći, uz huk sa tribina, a po nekim procjenama u Platonovoj ulici okupiće se najmanje 7 - 8 zaljubljenika u najvažniju sporednu stvar na svijetu.\nDok gosti sa "Koševa" najviše vjeruju nevjerovatnom Mersudinu Ahmetoviću, koji je ujedno i najbolji strijelac lige, domaći navijači svoje nade polažu u odlične igre Stojana Vranješa, najnoviju akviziciju Gorana Zakarića, a veliki deficit je izostanak štopera Marka Jovanovića, koji će meč posmatrati sa tribina zbog parnih žutih kartona.\nBranislav Krunić ili Vinko Marinović, Saša Kajkut ili Mersudin Ahmetović, Stojan Vranješ ili Amar Rahmanović, ko je bolji reći će nam teren Gradskog stadiona, a nakon 90 minuta, u mnogome biće nam jasno koliko mogu "crveno-plavi" a koliko "bordo - tim".\nPremijer liga BiH Muškarci Bosna i Hercegovina Republika Srpska Gacko\nGačanke furiozno počele Mini ligu za šampiona\nPredrag Perković: Radnik moramo sačuvati ,a Tomića ćemo smijeniti


Miloš Jovanović: SNAŽNA PODRŠKA REZOLUCIJI O VOJNOJ NEUTRALNOSTI REPUBLIKE SRPSKE - Jutarnji GLASnik\nHomePOLITIKAMiloš Jovanović: SNAŽNA PODRŠKA REZOLUCIJI O VOJNOJ NEUTRALNOSTI REPUBLIKE SRPSKE\nMiloš Jovanović: SNAŽNA PODRŠKA REZOLUCIJI O VOJNOJ NEUTRALNOSTI REPUBLIKE SRPSKE\nDemokratska stranka Srbije pozdravlja i snažno podržava donošenje Rezolucije o zaštiti ustavnog poretka i proglašenju vojne neutralnosti Republike Srpske, jer ona vodi jačanju njene samostalnosti i zaštiti srpskih nacionalnih interesa.\nOva odluka Narodne skupštine Republike Srpske, kao i Rezolucija Narodne skupštine Republike Srbije iz 2007. kojom je proglašena vojna neutralnost Srbije dokaz su da je, uprkos stranim pritiscima, moguće odbraniti nacionalno dostojanstvo i državne interese.\nPrincip vojne neutralnosti Srbije sada je potrebno dodatno osnažiti kroz usvajanje Zakona o vojnoj neutralnosti koji su poslanici DSS-a predložili u Narodnoj skupštini. Zbog toga apelujemo na sve političke aktere koji se deklarativno zalažu za vojnu neutralnost da podrže ovaj predlog zakona.\n18. oktobar 2017. godine\nParlament Republike Srpske usvojio je Rezoluciju o zaštiti ustavnog poretka i vojnoj neutralnosti.\nTags:DSS, MILOŠ JOVANOVIĆ, REPUBLIKA SRPSKA, REZOLUCIJA, vojna neutralnost\nPobegoše ljudi, gospodo od vlasti. Beže od pogane vlasti, od lažljivaca po parlamentima, potkupljivih sudija, korumpiranih doktora, od nameštenih tendera, od prodanih novinara, od lažnih pisaca…


'Realniji susret premijera nego predsednika Hrvatske i Srbije'\nIzvor: Vesti-online.com, 09.Jan.2013, 19:39\n"Realniji susret premijera nego predsednika Hrvatske i Srbije"\nPredsednik Srpskog narodnog veća (SNV) Milorad Pupovac izjavio je da postoji nekoliko tema zbog kojih bi vodeći ljudi Hrvatske i Srbije morali da obnove saradnju, ocenivši da je u ovom trenutku realniji susret dvojice premijera nego predsednika.\nU intervjuu za novi broj beogradskog "Nedeljnika" on je kao razloge za takav sastanak naveo "interese dve države u različitim područjima, interese Hrvata u Srbiji i Srba u Hrvatskoj, uključujući izbeglice >> Pročitaj celu vest na sajtu Vesti-online.com << i njihova prava, nastavak evropskih integracija i Hrvatske i Srbije, kao i zajedničku odgovornost za stanje u regiji".\nOn je naveo da je njegova komunikacija s hrvatskom vladom i premijerom Zoranom Milanovićem "veoma dobra" i da je značajno što je hrvatski premijer privržen poštovanju prava građana srpske nacionalnosti i Srba u Hrvatskoj.\nPupovac je, međutim, dodao da to nije pretočeno u efikasnost u rešavanju\nstambenog zbrinjavanja, suđenja za ratne zločine, nadokande troškova za žrtve rata, iako je bolje regulisan položaj srpskih institucija u Hrvatskoj.\nKomentarišući "javni sukob" s hrvatskim predsednikom Ivom Josipovićem, Pupovac je kazao da njemu "nije do tog sukoba" i da ne smatra da je "na bilo koji način doprineo da do njega dođe".\nNajveći problem srpske zajednice u Hrvatskoj\nKao najveće probleme s kojima se suočava srpska zajednica u Hrvatskoj on je naveo povraćaj imovine, problem neprocesuiranja ratnih zločina, kao i problem ulaganja i obnove infrastrukture i ekonomskih pretpostavki u područijima povratka i u područijima gde su ljudi ostali.\n"Realniji susret premijera nego predsednika Srbije i Hrvatske"\nPredsednik Srpskog narodnog veća (SNV) Milorad Pupovac izjavio je da postoji nekoliko tema zbog kojih bi vodeći ljudi Hrvatske i Srbije morali da obnove saradnju, ocenivši da je u ovom trenutku realniji susret dvojice premijera nego predsednika. ..Milorad Pupovac..U intervjuu za novi broj beogradskog...


Državljanin Crne Gore uhapšen po potjernici Interpola - Glas Srpske\nSrna 21.02.2020 12:36\nSARAJEVO - Državljanin Crne Gore čiji su inicijali R.D. (53) uhapšen je nakon što je utvrđeno da je Interpol Visbaden za njim raspisao potjernicu zbog kršenja zakona o opojnim drogama, saopšteno je iz Granične policije BiH.\nSlužbenici Jedinice granične policije Trebinje kontrolisali su ovo lice juče na ulazu u BiH na graničnom prelazu Klobuk i u toku dana biće predato nadležnom organu.\nPri ulazu u BiH, na prelazu Orašje, juče je uhapšen hrvatski državljanin čiji su inicijali B.T.(49) nakon što je ustanovljeno da ga potražuje Opštinski sud u Tuzli zbog krivičnog djela teška tjelesna povreda u pokušaju.\nUhapšeni je predat je službenicima Sudske policije Odžak.\nU srijedu, 19. februara, na ulazu u BiH na prelazu Brod uhapšeno je lice čiji su inicijali A.Š, jer je ustanovljeno da ga potražuje Opštinski sud u Zavidovićima zbog krivičnih djela neovlaštena proizvodnja i stavljanje u promet opojnih droga, nasilje u porodici i nasilničko ponašanje.


Najčešći korisnici ove usluge su velike i srednje multinacionalne kompanije, kompanije koje tek uspostavljaju poslovanje na našem tržištu, kao i one koje imaju potrebu za privremenim angažovanjem kadrova. Što se tiče konkretnih industrija, korisnici ove usluge su pretežno kompanije iz oblasti robe široke potrošnje.\nU vremenima brzih promena i turbulentnosti na tržištu kompanije se okreću svojim ključnim delatnostima kako bi pobedile u trci za udeo na tržištu. Da bi se posvetili ključnim delatnostima (svrsi poslovanja), kompanije traže način da veći deo administrativnih poslova i poslova podrške autsorsuju. Usluga lizinga kadrova im omogućava da agenciji prepuste celokupnu administraciju oko zapošljavanja i vođenja određenih kadrova i na taj način se usredsrede na ciljeve svoje kompanije, smanje rizike i pozitivno utiču na pokazatelje sopstvenog poslovanja.\nAdministrativno vođenje zaposlenih, procedure vezane za obračun i isplatu plata i poreza, beneficija, putnih i drugih troškova svakako predstavljaju obiman posao za kompaniju. Zato se sve više kompanija odlučuje da za tu vrstu poslova koristi uslugu spoljnih saradnika/agencija za ljudske resurse. Ako pogledamo i svetske trendove to ide u prilog gore izloženom. U svetu je trend mrežnog organizovanja poslovanja kompanije, gde su ključni poslovi (core business) skoncentrisani u centru mrežne organizacije, a svi ostali poslovi i aktivnosti se delegiraju u okviru mreže koja je obično sastavljena od spoljnih dobavljača usluga ili proizvoda sa kojima se sklapaju različiti ugovori o saradnji.\nAko govorimo o kompanijama koje su najčešće korisnici ove usluge na našim prostorima, onda je uglavnom reč o velikim i srednjim multinacionalnim kompanijama, o kompanijama koje tek uspostavljaju poslovanje na našem tržištu, kao i kompanijama koje imaju potrebu za privremenim angažovanjem kadrova (rad na projektima i slično). Kada pogledamo situaciju u konkretnim industrijama, onda su korisnici ove usluge pretežno kompanije iz oblasti robe široke potrošnje. Konkretna odeljenja u okviru kojih se najčešće koristi usluga lizinga kadrova su: IT podrška, pravna podrška, održavanje, logistika, proizvodnja, tehnička podrška, ali su tu i raznovrsne operativne pozicije u okviru drugih odeljenja.\nKoncept lizinga kadrova se već duži niz godina uspešno primenjuje u razvijenijim zemljama. Sjedinjene Američke Države prednjače po obimu korišćenja ove usluge. Sam koncept je tamo i nastao, kada je počela da se javlja sve veća potreba za angažovanjemljudi na određenim projektima u okviru projektnih timova. I pored toga što Srbija kasni u odnosu na razvijenije evropske zemlje, lizing kadrova je zastupljena i korišćena usluga u Srbiji. S jedne strane, postoje kompanije koje već određeni broj godina koriste ovu uslugu, ali s druge strane ima mnogo onih koji znaju malo ili gotovo ništa o ovoj usluzi i njenim prednostima. Za velike trgovinske lance lizing kadrova predstavlja odlično rešenje za zapošljavanje ljudi na pozicijama za koje je karakteristična visoka fluktuacija zaposlenih, ili na poslovima gde je samo povremeno neophodno angažovanje radne snage.\nPostoji trend autsorsinga funkcija poput računovodstva i obračuna zarada, ljudskih resursa, podrške kupcima/prodaji i drugih. Treba napomenuti da se lizing kadrova odnosi isključivo na zapošljavanje pojedinaca i ne treba ga mešati sa izmeštanjem kompletnih funkcija. Kada sumiramo sve navedeno, kao glavni benefit za korisnike ove usluge može se izdvojiti to što lizing kadrova doprinosi većoj fleksibilnosti organizacije i omogućava joj da lakše ide u korak sa vremenom.\nOvaj tekst je objavljen u februarskom broju časopisa InStore. Autor: Mina Čandrlić.


POPUSTILA KONSTRUKCIJA Srušio se most u Kavali, nema povređenih (FOTO)\nTanjug , RTS\nDeo mosta urušio se danas u severnom grčkom gradu Kavali, zarobivši putnički automobil i kamion kran koji su se u tom trenutku zatekli na mostu.\nU tom incidentu na sreću nije bilo povređenih ali su se stvorile velike gužve jer se most nalazi na glavnoj trasi koja vodi ka istočnom delu Kavale, prenela je agencija ANA.\nGradski zvaničnici saopštili su da je moguće da je do urušavanja došlo zbog težine kamiona krana koji je prelazio most.\nMost je verovatno popustio zbog preopterećenja, podsećajući da je upravo taj deo puta pre tri godine obnovljen, prenosi Tinea.\nIncident se dogodio oko 16 sati po lolalnom vremenu. Nakon toga usledio je kolaps u saobraćaju, pa je morala da interveniše policija.\nUDES U GRČKOJ Najmanje 11 poginulih\nSrušio se mali avion u Švajcarskoj, ima mrtvih\nTUGA U KOLUMBIJI Srušio se avion sa 12 putnika, nema preživelih (VIDEO)\nPAD VOJNE LETELICE Srušio se avion F-35 u Južnoj Karolini\nAmerički predsednik Donald Tramp u junu će posetiti Veliku Britaniju, gde će se najverovatnije sresti sa kraljicom Elizabetom u Bekingemskoj palati.


SAT Plus 350SAT Plus | SAT Plus\nRevija: SAT Plus 350\nU poseti Mamut parku\nBLAGO STARO MILION GODINA\nOtvaranjem prvog podzemnog muzeja praistorijskog sveta u Srbiji, mamutica Vika ugledala je svetlost dana. Nakon milion godina čvrstog sna u dubini kopa Drmno, retko kulturno blago izloženo je u okviru arheološkog parka Viminaciјum Na plodnoj ravnici smeštenoj između dve reke, Mlave i Dunava, kao da prkosi vremenu i odoleva okruženju,\nSRPSKI ZNAKOVI ZA EVROPSKE PUTEVE\nNa putevima širom Evrope saobraćajni znakovi od kompozitnih materijala u poslednje vreme postaju sve češća pojava. Na Starom kontinentu nema mnogo kompanija koje se bave proizvodnjom takve signalizacije, a jedna od prvih nalazi se baš u Srbiji. Pronašli smo je u Apatinu, a reč je o firmi Aluplast, čija osnovna\n„C4 pikaso“ je pre svega komforan automobil koji se lako prilagođava potrebama cele porodice. Uz varijabilni enterijer, glavni aduti su pouzdani agregati i dug servisni interval Sitroenov „C4 pikaso“ je predstavljen 2006. godine, kao naslednik „ksare pikaso“. „Četvorka pikaso“ je napravljena na platformi koju dele „C4“ i pežo „307“. Još\nAkcione kamere na specijalnom testu\nJAPANSKA KOMPAKTNA ALTERNATIVA\nNa domaće tržište stigla je nova generacija kamera pod imenom „JVC adikšn“ koja omogućava snimanje u svim uslovima – pod vodom, u prašini, dok vozite automobil, motocikl, četvorocikl, ronite, pa čak i kada skačete sa litice vezani elastičnim „bandži“ užetom. Ekipa revije SAT Plus i emisije SAT zahvaljujući kompaniji Fluto,\nNaftne kompanije o novom načinu kontrole tržišta\nNAFTAŠI ZA MARKIRANJE\nZbog čega velike kompanije koje se bave prometom naftnih derivata podržavaju uvođenje reda na tržištu? Kakvu korist, po mišljenju prodavaca goriva, vlasnici automobila imaju od markiranja? Zašto povećan broj kontrola neće remetiti rad benzinskih pumpi Uvođenjem markiranja, u Srbiji je počeo važan proces pravljenja reda na tržištu naftnih derivata. Među\nVolkswagen Golf Sportsvan 1.6 TDI – Toyota Verso 1.6 D-4D\nNa naše tržište je stigla još jedna verzija Folksvagenovog „golfa“ poslednje, sedme generacije – „sportsven“. Reč je o MPV automobilu koji je zanimljiva alternativa karavanima. Na istu kartu igra i tojota „verso“, koja je nedavno modernizovana, a početkom godine dobila je i BMW-ov efikasan 1.6 dizelaš, kakav do sada nije\nDVA LICA AMERIČKE DIPLOMATIJE\nNova generacija „čirokija“ donosi potpuno osvežen izgled, pre svega prednjeg dela, ali i mnoge adute namenjene evropskom kupcu, kao što su dvolitarski dizelaš poreklom iz Fijata i moderni automatski menjač sa čak devet stepeni prenosa. Uz evropsko, testirali smo i tipično američko lice „čirokija“, opremljeno snažnim V6 benzincem Imali smo\nDAN KADA SU AUTOMOBILI OŽIVELI PROŠLOST\nOve godine Beograd je ponovo bio evropski centar stila i luksuza, a u središtu pažnje sada tradicionalne manifestacije „24 sata elegancije“ našli su se ekskluzivni i sportski automobili iz prošlih vremena. Izabrani su i proglašeni oni najbolji, a sve je proteklo u znaku obeležavanja 75 godina od održavanja Gran-prija u\nŠta donosi Pravilnik o školskim saobraćajnim patrolama\nRODITELJI KAŽNJAVAJU UMESTO POLICIJE\nOd 3. septembra na snagu je stupio novi Pravilnik koji omogućava uvođenje školskih saobraćajnih patrola. Pre i posle nastave članovi patrole regulisaće saobraćaj u zoni škole. Vozačima koji se ogluše o znak člana patrole preti kazna isto kao da nisu poslušali policajca. Bahatim vozačima koji ugrožavaju đake, izgleda je konačno\n20 neobičnih kvarova na automobilu\nKAD SE „GREMLINI“ PROBUDE\nOtkrivamo uzroke nekih od najneobičnijih kvarova na automobilima kao i cene njihovih popravki. Šta savetuju iskusni majstori u vezi sa održavanjem automobila i kome se obratiti kada se pojavi neki misteriozni kvar. Seli ste u svoj automobil, dali kontakt, ali motor samo vergla i neće da upali. Nažalost, takve situacije


Vulin: Organizatori protesta da se ne kriju iza vozača - Ekonomija - Dnevni list Danas\nPočetna » Vesti » Ekonomija » Vulin: Organizatori protesta da se ne kriju iza vozača\nDanas Online11.06.2018. 10:14\nMinistar odbrane Aleksandar Vulin pozvao je danas organizatore protesta zbog cene goriva da se ne kriju iza vozača, jer bi sa njima razgovarao ministar finansija, ukoliko bi znao ko su, prenosi N1.\n„Imate ministra finansija i neko će razgovarati sa njim, ali je pitanje ko, jer se ne zna ko organizuje protest“, rekao je Vulin.\nKako je naveo,Vlada Srbije ne zna kako da ispuni zahteve, jer ne zna koji su zahtevi i ne zna sa kim se pregovara.\n„Kako ćemo znati da smo ispunili vaše zahteve ako se ne zna sa kim se progovara, ko su zastupnici. Zvanično neko organizuje protest. Vi imate proteste, ali oni koji se kriju iza protesta moraju da snose odgovornost za to što rade“, kazao je on.\nJoš jednom je pozvao organizatore da izađu javno i iznesu zahteve.\nProtest koji traje već četiri dana organizovan je putem društvenih mreža jer je cena goriva u Srbiji od početka godine porasla za skoro devet dinara po litru, a dizela za više od 11 dinara.\nMinistarka građevinarstva, saobraćaja i infrastrukture Srbije Zorana Mihajlović ocenila je da je način na koji jedan broj građana protestuje zbog cene goriva blokadom saobraćajnica i autoputa, ugožavajući bezbednost i slobodu kretanja svih drugih ljudi, nedopustiv i za svaku osudu, prenosi N1.\n„Blokade automobila u kojima su bebe, deca i starci, naročito na velikim vrućinama, ugrožavaju živote naših građana i to nema nikakve veze s protestima zbog cene goriva, već sa uvodjenjem haosa u našu zemlju“, rekla je Mihajlović, a saopštio je njen kabinet.\n„Da li je cena derivata visoka i da li će akcize biti smanjene to će reći nadležna ministarstva, ali niko nema pravo da blokira ulice i saobraćaj jer tako ugrožava sve ostale građane“, istakla je ministarka.\nDodala je da pored načina kako da smanji cenu goriva u Srbiji čime bi se očuvao životni standard građana, „Vlada Srbije mora da pronadje način kako da spreči sve neodgovorne pojedince i grupe da pod izgovorom protesta blokadom saobraćajnica ugrožavaju osnovna prava građana i nanose im štetu“.\n„Svako u Srbiji može slobodno da izrazi svoj stav i protest, ali niko ne sme protestima da ugrožava prava i nanosi štetu drugim građanima“, rekla je Mihajlović.\n5 reagovanja na “Vulin: Organizatori protesta da se ne kriju iza vozača”\nBob Rok kaže:\n11. juna 2018. u 10.51\nA Vučić ima pravo da stane na sred Gazele i da se divi Beogradu na vodi?\n11. juna 2018. u 11.38\nMinistar odbrane,a bavi se poslom komunalne policije,koja planduje,kao cedo sistema sa vizijom…Cita covek scenario obaranja rezima,da li je makedonski,ukrajinski,petooktobarski 2.deo…?\nDisan Teodorovic kaže:\n11. juna 2018. u 14.01\nVozi Misko i galami


Ekonomske reforme - Blic Online\nVlada Republike Srpske utvrdila je danas Predlog programa ekonomskih reformi Srpske za period 2020-2022. godina, koji definiše 18 strukturnih mera u okviru osam reformskih oblasti.\nBosna i Hercegovina je otvorena za strane investicije, ali ekonomske reforme napreduje sporo, navodi se u izveštaju američkog Stejt departmenta.\nCrnadak-Kormak: Važna godina za nastavak ekonomskih reformi i borbu protiv korupcije\nMinistar inostranih poslova Bosne i Hercegovine Igor Crnadak i ambasador Sjedinjenih Američkih Država u BiH Morin Kormak saglasili su se da će 2018. biti veoma važna godina za nastavak ekonomskih reformi i konačno započinjanje ozbiljne borbe protiv korupcije i organizovanog kriminala u BiH, jer je vladavina prava i utvrđivanje odgovornosti za visok stepen korupcije prioritet u oba entiteta i kod sva tri konstitutivna naroda.\nĐurić: U Srpskoj postoji hroničan nedostatak radne snage\nPredsednik Privredne komore RS Borko Đurić poručuje da će u narednoj godini biti trasirani putevi ka primeni "Programa ekonomskih reformi Srpske za period 2018-2020. godine" i napominje da je Srpska zabeležila rast privrede.\nVujović i Đorđević na uvodnom sastanku za izradu Programa ekonomskih reformi\nMinistar finansija Dušan Vujović, ministar za rad, zapošljavanje, boračka i socijalna pitanja Zoran Đorđević i šef delegacije Evropske Unije u Srbiji Sem Fabrici učestvovaće danas na uvodnom sastanku za izradu Programa ekonomskih reformi (ERP) 2018-2020 godine.\nEgipat podigao cenu vode kao deo programa reforme\nEgipatska vlada povećala je cenu pijaće vode i naknadu za korišćenje kanalizacije do 50 odsto, u sklopu obimnog programa ekonomskih reformi čiji je cilj smanjenje budžetskog deficita.\nCrna Gora: Usvojen program ekonomskih reformi do 2019. godine\nCrnogorska Vlada usvojila je danas Program ekonomskih reformi do 2019. godine koji predviđa održiv ekonomski rast.\nSindikat protiv Programa ekonomskih reformi u RS: “Radnik kao roba koja se prodaje u bescenje”\nPredsedništvo Saveza sindikata Republike Srpske smatra neprihvatljivim Prednacrt budžeta Srpske za 2017. godinu i Program ekonomskih reformi Vlade Republike Srpske od 2017. do 2019. godine.\nPremijer Srbije Aleksandar Vučić razgovarao je danas sa delegacijom Švajcarske konfederacije, koju predvodi savezni kancelar Valter Turhner, o perspektivama daljeg privrednog razvoja i saradnje sa tom zemljom, rezultatima ekonomskih reformi i evropskom putu Srbije, kao i o predstojećoj Konferenciji o dualnom obrazovanju.\nVučić: Jedna varnica može zapaliti ceo region\nPremijer Srbije Aleksandar Vučić ocenio je, u intervjuu koji danas objavljuje bečki dnevnik "Prese", da jedna varnica može zapaliti čitav region zapadnog Balkana.\nCiprasu nije bilo lako s Merkelovom i MMF-om, ali ovaj sastanak će mu biti još teži\nGrčki premijer Aleksis Cipras suočava se sa teškom bitkom da dobije podršku koalicionih partnera za konačni predlog lidera evrozone za spas Grčke.\nČeda Jovanović: Vučić prvi posle Đinđića progovorio o reformama, treba ga iskoristiti, ne srušiti\nOštra reforma javnog sektora za zdravu ekonomiju\nSrbija mora brzo da usvoji ključne reformske zakone, a jedan od najvažnijih zadataka biće i smanjenje preglomaznog javnog sektora, najavio je budući mandatar nove vlade Aleksandar Vučić, uz napomenu da će se vladina ekonomska politika sprovoditi beskompromisno sa ciljem da se domaća privreda u razumnom roku postavi na zdrave noge.\nMihajlović: Reformisanje Srbijagasa "pod hitno"\nPotpredsednica Srpske napredne stranke Zorana Mihajlović izjavila je večeras da će prioritet rada nove vlade biti ekonomske reforme, restruktuiranje 153 društvenih preduzeća i "pod hitno" reformisanje "Srbijagasa", štednja na svim nivoima, ali i nove investicije i obezbeđenje novih radnih mesta.\nKuba se priprema za jedinstvenu valutu\nKubanske vlasti se pripremaju za uvođenje jedinstvene valute umesto dosadašnje dve, a u okviru najavljenih ekonomskih reformi za koje stručnjaci kažu da neće biti nimalo lake.\nKirbi: Birači pokazali da očekuju ekonomske reforme\nAmbasador Sjedinjenih Američkih Država u Beogradu Majkl Kirbi ocenio je večeras da, sudeći prema rezultatima izbora, birači očekuju od nove vlade ekonomske reforme i otvaranje novih radnih mesta.\nNemački ambasador: Ekonomske reforme najvažnije za novu vladu\nĐuričin: Srbiji trebaju hitne reforme da bi izbegla bankrot\nNALED ponudio 30 preporuka za bolji poslovni ambijent\nPrvih pet velikih reformskih koraka vlade, posle imenovanja novih članova, moraju da budu izmene Zakona o radu uz smanjivanje poreskog opterećenja na najniže zarade, unapređenje sistema izdavanja građevinskih dozvola, borba protiv sive ekonomije, reforma inspekcija, kao i reforma rada poreske administracije, ocenila je danas Nacionalna alijansa za lokalni ekonomski razvoj.\nBerluskoni najavio da se neće ponovo kandidovati\nItalijanski premijer Silvio Berluskoni Berslusko juče je najavio da se neće ponovo kandidovati za premijera. U intervjuu za torinski dnevnik Berluskoni je kazao da će kandidat koalicije desnog centra za premijera biti Anđelino Alfano, sekretar Berluskonijeve partije Narod slobode.


PROPISI.com | IZBEGLICE I MIGRACIJE\nIZBEGLICE I MIGRACIJE\nKontinuirani rad na rešavanju stambenih potreba izbeglica\nKomesarijat za izbeglice i migracije Republike Srbije saopštio je danas, povodom navršavanja 26 godina od vojne akcije „Oluja“, da kontinuirano radi na stambenom zbrinjavanju i ekonomskom osnaživanju izbeglih i interno raseljenih lica.\nU saopštenju se navodi da je u toj akciji sa teritorije Hrvatske sa vekovnih ognjišta proterano više od 200.000 Srba, dok je 1.700 poginulo i nestalo, od kojih se za 770 ni dan-danas ne zna gde im je grob.\nUtočište, sigurnost i novi život u Srbiji potražilo je blizu 618.000 Srba iz Hrvatske i BiH, a nakon bombardovanja 1999. i više od 200.000 interno raseljenih sa Kosova i Metohije.\nI posle četvrt veka, ostala su nerešena brojna pitanja – još nije obnovljena uništena srpska imovina i nije vraćeno oduzeto poljoprivredno zemljište srpskim vlasnicima.\nTakođe, Hrvatska nije sprovela Ustavni zakon o pravima nacionalnih manjina, kojim se Srbima garantuje proporcionalna zastupljenost i zapošljavanje u organima državne uprave, policiji, pravosuđu i drugim javnim institucijama, a jedno od važnih nerešenih pitanja su i dospele, a neisplaćene penzije.\nSrpsko narodno vijeće u Hrvatskoj svake godine, na žalost, beleži povećanje broja slučajeva govora mržnje i nasilja na osnovu etničke pripadnosti, kao i povećan broj oštećivanja sakralnih objekata i srpske imovine.\nU doba najvećeg priliva izbeglica, 60.000 ljudi je bilo smešteno u 700 kolektivnih centara, koji su svi osim jednog zatvoreni.\nIz budžeta Srbije i obezbeđenih donatorskih sredstava stambeno je zbrinuta 24.481 porodica – dodelom 4.374 seoska domaćinstva, 13.731 paketa građevinskog materijala, 643 montažne kuće, dodelom 5.733 stambene jedinice, a ekonomski je osnaženo 21.905 porodica.\nOd toga, kroz Regionalni stambeni program do sada je krov nad glavom obezbeđen za 5.825 porodica, završene su zgrade u 36 lokalnih samouprava, a gradilišta su otvorena u još 20 opština i gradova.\nUseljen je 1.941 stan, dodeljeno 2.004 paketa građevinskog materijala, izgrađeno 305 montažnih kuća i kupljeno 1.575 seoskih domaćinstava za izbeglice iz BiH i Hrvatske.\nKroz pregovore sa donatorima i partnerima na ovom programu, Komesarijat je obezbedio sredstva za dodatnih 1.900 stambenih rešenja za izbeglice.\nKomesarijat je iskazao zahvalnost svim donatorima i međunarodnim organizacijama na sredstvima za rešavanje stambenih potreba izbeglica, uz napomenu da se ne smeju zaboraviti nerešena otvorena pitanja koja otežavaju postizanje trajnih rešenja za izbegličku populaciju, kao i stambene potrebe i nerešena druga pitanja za više od 200.000 interno raseljenih sa Kosmeta.\nPomen žrtvama „Oluje“ biće održan 5. avgusta, u 11 časova, u Crkvi Svetog Marka u Beogradu, kao i u mnogim mestima širom Srbije, navodi se u saopštenju Komesarijata za izbeglice i migracije.


Letvice za Krevet Silver Flex - Idealno.rs\nPočetna / Nameštaj / Spavaće sobe / Podnice / Letvice za Krevet Silver Flex\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Letvice za Krevet Silver Flex i izberi najbolju. Podnice iz kategorije Spavaće sobe je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Letvice za Krevet Silver Flex i vidi da li ti odgovara ili pogledaj druge proizvode brenda FLEX. Opis i tehnički podaci proizvoda Letvice za Krevet Silver Flex se mogu razlikovati od onih u internet prodavnici u kojoj obavljaš kupovinu. Letvice za Krevet Silver Flex je dostupan u prodavnici dormeo.rs, top-shop.rs po ceni, koja je navedena pored svakog prodavca u meniju "Prodavnice".\nGarantne uslove za Letvice za Krevet Silver Flex proveri u prodavnici u kojoj nameravaš da obaviš kupovinu. Slika za Letvice za Krevet Silver Flex je simbolična, zato se pre kupovine u prodavnici uveri da je proizvod isti.


Za doček Nove godine 2018. u Beogradu nastupaju Balkanika, Riblja čorba i Aca Lukas\nZa doček Nove godine 2018. u Beogradu Grad izdvaja 100 miliona dinara!\nGradonačelnik Beograda Siniša Mali je naglasio da će novogodišnji program trajati od 1. decembra do 31. januara 2018. godine. On je dodao da iznos od 100 miliona nije veliki jer će u Beogradu biti priređen veći broj manifestacija namenjenih svim uzrastima nego ikada do sada.\n“Ne mislim da je mnogo 100 miliona dinara, jer očekujemo bar 20 odsto više prihoda. Ne radimo to zato što se nekom može, nego jer vidimo priliku da se zaradi novac”, rekao je gradonačelnik novinarima na konferenciji povodom najave novogodišnjeg programa u Beogradu.\nUpitan o tome kako su troškovi od 2014. godine sa osam miliona dinara porasli na 100 miliona dinara, Mali je kazao da “ove godine grad Beograd ne zavisi od sponzora, već će većina troškova biti pokrivena iz gradskog budžeta”.\nOn je dodao da će grad do 15. februara podneti izveštaj o prihodima i rashodima manifestacije. Dodao je i da će deo prihoda biti odvojen u humanitarne svrhe.\nA kako je grad Beograd dočekao 2017. godinu pogledajte OVDE.\nNovine za Novu godinu u Beogradu\nMali je kazao da će novina ovogodišnjeg dočeka biti “Park budućnosti”, “Bal za penzionere”, “Seoce ispred Hrama Svetog Save”. Pored toga, dodao je da će ove godine biti otvorena četiri klizališta – na Adi, ispred Muzeja savremene umetnosti, na Trgu Nikole Pašića i na Tašmajdanu.\nMuzički program počeće 25. decembra i trajaće do 1. januara. Prisutne će između ostalih zabavljati IrieFm, Ana Stanić, Danijel Čehranov, Ilija Đoković, Prti BG i drugi.\nGrupe Ortodox celts i Ničim izazvan održaće 29. decembra na Savskoj promenadi koncerte. Publiku će 30. decembra ispred Doma Narodne skupštine Srbije zabavljati grupe Zana i Van Gogh i izvođač Željko Samardžić.\nDoček Nove godine u Beogradu, Nova godina 2018\nU novogodišnoj noći koncert će ispred Doma Narodne skupštine održati bend “Balkanika”, “Riblja čorba” i pevač Aca Lukas.


Rusija ne sprečava izvoz žitarica sa teritorije Ukrajine i spremna je da izveze desetine miliona tona ...\n29.06.2022. u 13:44\nNapad na Krim značiće objavu rata Rusiji, a ako to učini članica NATO-a, onda je to sukob sa cijelim ...\n28.06.2022. u 12:45\nMađarska čak ni ne planira da razgovara sa drugim zemljama o zabrani isporuke ruskog gasa, jer bi ograničenja ...\n28.06.2022. u 08:20\nNjemačka će dopustiti ulazak stranih radnika zbog manjka radnika na njemačkim aerodromima kao privremenu mjeru, objavio je njemački list Bild am Sonntag u nedjelju, navodeći ministre unutrašnjih ...\n26.06.2022. u 17:25\nEU dala je oprezan odgovor na planove članica Grupe sedam najrazvijenijih zemalja da se zabrani uvoz zlata iz Rusije, navodeći da je potrebno više sigurnosti prije nego što pristanu na inicijaticu SAD da se...\n26.06.2022. u 17:20\nPitanjem na Fejsbuk profilu "Ako Ukrajina, Albanija i Kosovo uđu, onda da izađemo?" omladina Slobodarske ...\n22.06.2022. u 13:24\nKriza u Ukrajini će se produžiti, a zemlje Zapada nikada više neće moći da vrate povjerenje Moskve, rekao je ...\n21.06.2022. u 12:56\nGasprom je danas počeo da smanjuje količinu gasa koju isporučuje Njemačkoj gasovodom "Sjeverni tok jedan" na ...\n16.06.2022. u 12:22\nRuski predsjednik Vladimir Putin izrazio je uvjerenje da će dvijehiljadite godine za Rusiju biti vrijeme jačanja ...\n15.06.2022. u 16:39\nŠef ruske diplomatije Sergej Lavrov izjavio je da zapadne zemlje pokušavaju da mobilišu sve druge države pod...\n01.06.2022. u 09:21\nRusija će smatrati proširenje vojne infrastrkture NATO-a na Finsku i Švedsku kao direktnu prijetnju i biće u obavezi da odgovori, rekao je danas sekretar ruskog Savjeta bezbjednosti Nikolaj ...\nSvjetska zdravstvena organizacija ne raspolaže dokazima da se dogodila mutacija virusa majmunskih boginja, rekao je danas visoki zvaničnik ove organizacije. Rosamund Luis, šef sekretarijata za boginje, ...\n23.05.2022. u 18:05\nIrak je zatvorio danas javne objekte i aerodrome zbog nove pješčane oluje, devete koja je zahvatila zemlju od sredine aprila. Više od 1.000 ljudi hospitalizovano je širom zemlje zbog ...\n23.05.2022. u 18:01\nLider Sjeverne Koreje Kim Jong Un prisustvovao je sahrani vrhovnog zvaničnika, objavili su državni mediji u ponedjeljak, i nosio je njegov kovčeg dok zemlja tvrdi da se epidemija virusa korona smanjuje. Zvanična ...\nFinska državna gasna kompanija "Gasgrid Finland" saopštila je danas da su obustavljene isporuke prirodnog gasa iz Rusije u ovu zemlju. - Isporuke gasa preko ulazne tačke "Imatra" obustavljene su...\n21.05.2022. u 09:34\nKompanija Tviter saopštila je danas da je za zaključenje kupoprodajnog ugovora sa Ilonom Maskom u vrijednosti od ...


Завод за заштиту природе Србије - Ekološko putovanja savremenih gimnazijalaca povodom obeležavanja Dana planete Zemlje\nEkološko putovanja savremenih gimnazijalaca povodom obeležavanja Dana planete Zemlje\nPovodom obeležavanja Dana planete Zemlje, 24. aprila 2017. godine, organizacijom prezentacije u Savrmenoj gimnaziji u Beogradu o prirodnim vrednostima i sistemu zaštite prirodnog nasleđa, Zavod za zaštitu prirode Srbije podržao je manifestaciju škole koja je održana pod sloganom „Bogatije znanje za zdravije okruženje“.\nKao deo aktivnosti povodom obležavanja Dana planete zemlje predstavnik Zavoda dr Ivana Jelić održala je gimnazijalcima prvi čas na temu „Zaštita prirode u Srbiji“. Ovim povodom Ivana Jelić, kroz svojevrsno virtuelno putovanje predstavila je deci najznačajnija zaštićena područja naše zemlje i vrste koje su prirodne retkosti upoznajući ih sa sistemom, metodama i akcijama njihove zaštite. Prezentaciju su mogli pratiti učenici svih razreda u svojim učionicima uz pomoć audiovideo tehnike kojom su opremljene sve školske učionice.\nNakon prezetnacije na temu „Zaštita prirode u Srbiji“, učenici su pozvani da se uključe u foto konkurs „Viki voli zemlju“, tako što će poslati fotografiju zaštićenog područja. Akciju „Viki voli zemlju“, koja se organizuje po treći put, realizuje Vikimedia Srbije uz podršku Zavoda za zaštitu prirode Srbije i Turističke organizacije Srbije. Foto konkurs „Viki voli zemlju“ učenicima je predstavila Ivana Guslarević iz Vikimedia Srbija.


Tramp udario na Ustav SAD, pa se predomislio - Sputnjik Srbija\n05:39 28 Septembar 2020\n19:15 17.04.2020 (osveženo 19:19 17.04.2020) Preuzmite kraći link\nJutro prošlog utorka američki predsednik je započeo nizom tvitova koji nisu ukazivali na to da će popustiti pred „starom dobrom pobunom“, kako je nazvao stavove guvernera saveznih država o tome da su oni nadležni za uvođenje troetapnih mera popuštanja restrikcija uvedenih u borbi protiv epidemije virusa korona.\nIpak, svega dva dana kasnije, on je guvernerima u telefonskom razgovoru poručio da mogu da počnu da smanjuju restrikcije od 1. maja ili ranije i dodao da neće pokušavati da nametne svoju volju kada je reč o tome kada će ponovo otvoriti prodavnice i škole i vratiti svakodnevni život u normalu.\nUstav SAD ne poznaje „totalnu kontrolu“\nRazlog za Trampov zaokret nekadašnji dopisnik lista „Politika“ iz Vašingtona Milan Mišić vidi u tome kako je ustrojen američki Ustav.\n„Problem je bio u tome što njegovo insistiranje da ima apsolutnu kontrolu nije u skladu sa američkim Ustavom, koji predviđa da se sa ovakvim situacijama svaka savezna država nosi sama, odnosno da je za situaciju odgovoran glavni nosilac lokalne izvršne vlasti, a to je guverner“, kaže on.\nAnalitičar Branko Pavlović podseća na činjenicu da je Amerika složena država i da borba protiv epidemije u velikoj meri zavisi od pripremljenosti zdravstvenih, epidemioloških, laboratorijskih i drugih sistema u svakoj od saveznih država.\n„Tramp nije shvatio da je epidemija u SAD tek u uzlaznoj putanji i da će biti u uzlaznoj putanji još možda tri nedelje, pa tek onda može da se očekuje tri do pet nedelja spuštanja. Budući da zapravo centralizovanog odgovora nema, ne samo zato što se SAD sastoje od 50 država, nego i zato što je zdravstveni sistem uglavnom privatni, gde centralna poluga nekoga na vrhu piramide ne znači ništa ili vrlo malo znači, Tramp je shvatio da je mnogo pametnije da prepusti stvari guvernerima, jer su situacije u saveznim državama potpuno različite i ne mogu da se porede“, smatra Pavlović.\nOdluku o spuštanju nadležnosti o popuštanju mera Pavlović naziva pametnom.\n„Tako da je sada Tramp, u stvari, na pravom putu. Odlučivanje zaista mora da se prebaci na nivo guvernera, ali nedostaje sve ono drugo, a to je saradnja između federalnog nivoa i nivoa država i dalje ka lokalnom nivou“, kaže Pavlović.\nPobunjenici i kralj\nU nedeljama na početku epidemije Tramp je tvrdio da države, a ne savezna vlada imaju nadležnost u borbi protiv korona virusa – odbio je da izvrši pritisak na guvernere da donesu odluke o ograničenju kretanja ili zatvaranju firmi. Stoga je stav o nadležnosti savezne vlade i njegovoj „totalnoj kontroli“ nad borbom protiv epidemije i nadležnosti o ublažavanju mera dočekan sa čuđenjem.\nIsprva, činilo se da Tramp neće popustiti. Osim što je stavove guvernera nazvao „starom dobrom pobunom“, nastavio je da tvituje u tom smislu.\n„Poručite demokratskim guvernerima da je ’Pobuna na brodu Baunti‘ moj omiljeni film“, poručio je u jednom od tvitova.\nNjegov zaokret, međutim, može se tumačiti i u ključu dogovora koji je dobio od guvernera Njujorka, države najteže pogođenom epidemijom, Endrua Kuoma:\n„U ovoj zemlji nemamo kralja. To je tema o kojoj su diskutovali još očevi osnivači... Nismo želeli kralja i zato imamo Ustav.“\nU američkom političkom rečniku monarhija ima posprdno značenje. Kada god je, tokom američke istorije, neko od predsednika optužen da želi da prigrabi monarhijske prerogative, drugi mandat mu je izmakao iz ruku. Možda je Tramp odlučio da popusti upravo zbog toga.\nSa druge strane, Tramp, čini se, i nije imao mnogo izbora, osim da popusti pred voljom guvernera, jer su guverneri sevrnoistočnih i zapadnih država počeli da se samoorganizuju i najavili su sporazume o koordinaciji napora za postepeno smanjivanje restrikcija i otvaranje kompanija.\nGuverneri Njujorka, Nju Džerzija, Konektikata, Pensilvanije, Delavera, Masačusetsa i Rod Ajlenda saglasili su se da koordiniraju svoje akcije. Sličan potez najavili su i guverneri Kalifornije, Oregona i države Vašington na zapadu zemlje.\nkoronavirus, epidemija, odgovornost, ustav SAD, Ustav, Tramp


REKOM ~ KOMRA ~ RECOMEvropski parlament: Srbija i Kosovo da unaprede potragu za nestalima - Evropski parlament: Srbija i Kosovo da unaprede potragu za nestalima -\nMasovna grobnica u rudniku Kiževak, Raška. Foto: BIRN/Marko Risović.\nEvropski parlament pozvao Srbiju i Kosovo da unaprede potragu za masovnim grobnicama\nEvropski parlament, Kosovo, masovne grobnice, Nestali, RECOM\nEvropski parlament usvojio je izveštaje kojima se Srbija i Kosovo pozivaju da ulože veće napore i sprovedu istrage u vezi sa lokacijama na kojima se potencijalno nalaze masovne grobnice i tako reše na stotine slučajeva osoba nestalih u ratu na Kosovu 1998-1999.\nPoslanici u Evropskom parlamentu usvojili su u sinoć dva odvojena izveštaja i pozvale Srbiju i Kosovo da budu efikasniji kada su u pitanju slučajevi osoba nestalih za vreme rata na Kosovu 1998-99.\nIzveštaj poziva vlasti u Prištini da ulože „veće napore u rešavanju zahteva članova porodica nestalih osoba“ i „otvare sve ratne arhive“.\nRezolucija poziva Srbiju da „sprovede istragu o posmrtnim ostacima tri osobe ekshumiranih tokom dosadašnjih iskopavanja masovne grobnice u selu Kiževak“. Ova grobnica je otkrivena u novembru 2020. godine, a veruje se da sadrži posmrtne ostatke Albanaca stradalih u ratu na Kosovu.\nPreko 1600 ljudi, uglavnom Albanaca, ali i Srba, i dalje se vodi kao nestalo.\nU izveštaju o Srbiji se ističe „važnost regionalne saradnje o ratnim zločinima i istraživanje slučajeva nestalih lica“.\nSrbiji je takođe upućen poziv da uloži više napora u „odbacivanju govora mržnje i veličanju ratnih zločinaca, i da podrži domaće tužioce u privođenju počinitelja pravdi“.\nU izveštaju se na nekoliko mesta spominje govor mržnje i poricanje genocida u Srebrenici u Srbiji, zbog čega je Srbija pozvana da se bori protiv „falsifikovanja činjenica koje je utvrdio MKSJ (Međunarodni krivični sud za bivšu Jugoslaviju)“.\nIzveštaj Evropskog parlamenta o Bosni i Hercegovini još nije usvojen, ali u nacrtu stoji da se BiH poziva da „ubrza efikasno procesuiranje ratnih zločina u skladu sa revidiranom Državnom strategijom za rad na predmetima ratnih zločina“.\nU ovom nacrtu se takođe osuđuje „svakav vid istorijskog revizionizma, secesionistička retorika i povezana dela, te poricanje ili veličanje ratnih zločina počinjenih tokom rata 1990-ih“.\nPored izveštaja o Srbiji i Kosovu, Evropski parlament je usvojio i izveštaj o Severnoj Makedoniji. Svi izveštaji o bivšim jugoslovenskim zemljama pozivaju političke lidere da podrže stvaranje REKOM-a, komisije za utvrđivanje činjenica o svim ratnim zločinima i drugim kršenjima ljudskih prava počinjenih u regionu.\nOvaj tekst je preuzet sa portala balkaninsight.com.\nTags: Evropski parlament, Kosovo, masovne grobnice, Nestali, RECOM


Zvaničnici Srpske čestitali Dan državnosti Srbije: "U Srpskoj imaju najvećeg prijatelja" | Politika\nZvaničnici Srpske čestitali Dan državnosti Srbije: "U Srpskoj imaju najvećeg prijatelja" | MONDOBA\n6. March, 18:51\nZvaničnici Srpske čestitali Dan državnosti Srbije: "U Srpskoj imaju najvećeg prijatelja" 0 Podijeli Podijeli na facebook Podijeli na twitter Podijeli na viber Pošalji na mail\n15.02.2021. / 08:25 08:34\nZvaničnici Srpske čestitali Dan državnosti Srbije: "U Srpskoj imaju najvećeg prijatelja"\nAutor Dragana Božić 15.02.2021. / 08:25 08:34\nZvaničnici Republike Srpske čestitali su predsjedniku Srbije Aleksandru Vučiću i premijerki Ani Brnabić Dan državnosti Srbije, koji se danas obilježava u ovoj zemlji.\nSrpski član i predsjedavajući Predsjedništva BiH Milorad Dodik čestitao je predsjedniku Srbije Aleksandru Vučiću i građanima Srbije Dan državnosti, 15. februar, i poručio da Srbija u Republici Srpskoj uvijek ima najiskrenijeg i najvećeg prijatelja koje povezuje neraskidiva veza.\n"Naša istinska povezanost oličena je u iskrenim, bliskim vezama sa bratskim narodom Srbije, sa kojim dijelimo i baštinimo tekovine iste, zajedničke prošlosti, porijekla, kulturnog i duhovnog nasljeđa, iz čega je često izvirala naša bratska ljubav, uzajamna podrška i poštovanje koje smo jedni drugima pružali i u najtežim vremenima", istakao je Dodik.\nSunčano, ali i dalje hladno\nMladić živ i zdrav: Pronađen Taha Tabaković u naselju Kobilja Glava\nOn je naglasio da je snažna i prosperitetna Republika Srbija ključni i suštinski nosilac stabilnosti i mira na Balkanu i regionu, te najaveći oslonac osnaživanju i prosperitetu Republike Srpske, saopšteno je iz kabineta srpskog člana i predsjedavajućeg Predsjedništva BiH.\n"Koristim priliku da Vam zahvalim na dobrim odnosima, bratskoj ljubavi koju dobijamo od Srbije, političkom razumijevanju, kao i mnogobrojnim zajedničkim ekonomskim i finansijskim projektima, čvrsto ubijeđen da će se naša međusobna podrška i saradnja nastaviti i u vremenu pred nama, na dobrobit i zadovoljstvo naših građana", istakao je Dodik.\nSa nadom u bolje i zajedničko sutra i izražavajući zahvalnost Republici Srbiji, Vladi i predsjedniku Srbije, Dodik je uputio srdačne čestitke povodom Dana državnosti.\nPredsjednik Republike Srpske Željka Cvijanović uputila je čestitku predsjedniku Srbije Aleksandru Vučiću, državnom rukovodstvu i svim građanima povodom Sretenja - Dana državnosti Srbije, ističući da rukovodstvo Srpske i njeni građani u ekonomski snažnoj i politički stabilnoj Srbiji vide uzdanicu i najjači oslonac, a svaki njen praznik doživljavaju i osjećaju kao svoj.\n"Poštovani predsjedniče, koristim priliku da još jednom izrazim zahvalnost institucijama Srbije na brojnim projektima koji su realizovani u Republici Srpskoj, kao i za vrijednu pomoć koja je upućena ovdašnjim zdravstvenim ustanovama u borbi protiv virusa korona", navela je Cvijanovićeva u čestitki koju je uputila u lično ime i u ime građana Srpske.\nOna je čestitala Vučiću na svim rezultatima koje je Srbija ostvarila u procesu vakcinacije, na suverenosti koju je pokazala u nabavci vakcina, kao i na samom procesu imunizacije, ocjenjujući da se Srbija na taj način svrstala među najuspješnije države svijeta, saopšteno je iz kabineta predsjednika Republike Srpske.\n"U uvjerenju da će Srbija, kao faktor regionalne stabilnosti, nastaviti putem uspjeha u svim oblastima, a naše institucionalne i bratske veze biti još čvršće i sadržajnije, na dobrobit svih naših građana, srdačno Vas pozdravljam", navodi se u čestitki Cvijanovićeve.\nPredsjednik Vlade Republike Srpske Radovan Višković uputio je čestitku premijeru Srbije Ani Brnabić, državnom rukovodstvu i svim građanima povodom Dana državnosti Srbije, ističući da je Srbija iz godine u godinu ekonomski, politički i socijalno sve jača, a Republika Srpska ponosna na svaki njen uspjeh.\nOn je izrazio uvjerenje da će bratske veze, međusobno povjerenje i obostrana podrška koja povezuje Srbiju i Republiku Srpsku u budućnosti biti još snažniji, na dobrobit svih građana, saopšteno je iz Vlade Republike Srpske.\n"Sa iskrenom željom da Srbija nastavi da se kreće putem prosperiteta, svim njenim građanima želim mnogo uspjeha", navodi se u čestitki koju je Višković uputio u lično ime i u ime Vlade Srpske.\nPredsjednik Narodne skupštine Republike Srpske Nedeljko Čubrilović u čestitki povodom Sretenja - Dan državnosti Srbije istakao je da se rukovodstvo i narod Republike Srpske iskreno raduju ekonomskom i privrednom napretku Srbije, jer je samo jaka, stabilna i prosperitetna Srbija garant napretka i stabilnosti cijelog regiona.\n"Proslavljanje dana kada je donesen prvi demokratski, Sretenjski ustav, čvrsti je temelj na kojem Srbija postoji, izgrađuje se i razvija kao parlamentarna, demokratska i slobodna država", naveo je Čubrilović u čestitki upućenoj predsjedniku Srbije Aleksandru Vučiću, predsjedniku Skupštine Ivici Dačiću i predsjedniku Vlade Ani Brnabić.\nČubrilović je zahvalio Vučiću i rukovodstvu Srbije za nesebičnu pomoć koju Srbija pruža Srpskoj, kroz veoma značajne projekte, skoro u svim lokalnim zajednicama.\n"Želim da istaknem da je naša saradnja proteklih godina na najvišem nivou i da je Vaša zasluga u tome velika i nemjerljiva, što građani Srpske prepoznaju i cijene. Rukovodstvo i narod Srpske iskreno se raduju ekonomskom i privrednom napretku Srbije, jer je samo jaka, stabilna i prosperitetna Srbija garant napretka i stabilnosti cijelog regiona", naveo je Čubrilović u čestitki koju je u svoje i u ime Narodne skupštine uputio rukovodstvu i građanima Srbije.\nČubrilović je rukovodstvu Srbije uputio iskrene pozdrave u ime najvišeg zakonodavnog tijela Republike Srpske i izrazio nadu da će međusobna saradnja biti još čvršća i uspješnija, na korist i radost svih građana.\nU Srbiji se danas obilježava Dan državnosti, spomen na dva važna događaja iz njene istorije koja su se desila na Sretenje, 15. februara 1804. i 1835. godine – Prvi srpski ustanak i Sretenjski ustav, jedan od najdemokratskijih u 19. vijeku.\nDobitnici sretenjskih priznanja Rukavišnjikov, Kusturica, ruski patrijarh...\nSrbija Republika Srpska čestitka Dan državnosti


Srbi da ne učestvuju u formiranju vojske Kosova, u Istanbulu skinuli zastavu Kosova na zahtev Vučića\nIzvor: Radio Televizija Vojvodine, 30.Okt.2018, 14:52\nPredsednik Srbije Aleksandar Vučić, najavio je da će u narednih 18 meseci biti uloženo dodatnih 50 miliona evra za investicije i ulaganja na Kosovu i Metohiji. Rekao je i da ima saznanja da će kosovska vojska biti formirana 28. novembra, kada se obeležava Dan albanske zastave.\nPred nama je težak mesec kad je reč o Kosovu i Metohiji, rekao je danas predsednik Vučić i ukazao da, pored ostalog, Priština namerava 28. novembra da formira Vojsku Kosova, da istovremeno pokušava >> Pročitaj celu vest na sajtu Radio Televizija Vojvodine << da preuzme nadležnosti naše Elektromreže, da pledira za članstvo u Interpolu i nastoji da suzi nadležnosti svog tima za Briselski dijalog.\nVučić je, u obraćanju medijima nakon sastanka sa Srbima sa Kosova i Metohije, rekao da je kao predsednik veoma zabrinut zbog svega nabrojanog.\nNajavio je da će povodom ugrožavanja rada Elektromreže Srbije i pokušaja da preuzmu njene nadležnosti pisati Nemcima i Englezima, a ocenjuje da bi eventualna odluka Evropskog saveza elektrodistributera (ENTS), 9. novembra, na našu štetu bila apsolutni skandal.\nObjasnio je da Priština dopušta Albancima da kradu struju na potezu od Novog Pazara do severa KiM, pa onda optužuju EMS da nije u stanju da distribuira električnu energiju.\nPo pitanju transformacije KBS u Vojsku Kosova, rekao je da to nameravaju da izvedu 28. novembra, na Dan albanske zastave.\n"Oni imaju jednu zastavu, ali lažu i drugima pokazuju da imaju jednu drugu. Njihova zastava je na crvenoj podlozi sa crnim orlom. Oni misle da taj dan proslave i obeleže stvaranjem vojske Kosova, suprotno sopstvenom Ustavu", najavio je on.\nVučić je istakao da je to suprotno i svim sporazumima koji su potpisani kao što su Rezolucija UN 1244, Kumanovski sporazum, Briselski sporazum i dogovoru koji imamo sa NATO.\nUkazao je da ćemo u međuvremenu imati i njihov pokušaj da postanu članica u Interpolu.\nTakođe, naveo je da sledi i rasprava u parlamentu u Prištini, jer hoće da ograniče delokrug rada svoje delegacije za dijalog u Briselu, posle čega se postavlja pitanje koji je smisao celog dijaloga.\n"Albanci su potpuno ujedinjeni, sve stranke su jedinstvene. Ja ne tražim u Srbiji od bilo koje stranke da se ujedine. Niti bih voleo da se moja partija ujedinjuje sa onima koji su najgori u zemlji, ali potrebno je jedinstvo naroda. Borićemo se za interese Srbije i srpskog naroda", podvukao je on.\nMeđunarodna zajednica da ne dovodi Srbiju u poziciju iz koje nema izlaza\nPredsednik Vučić apelovao je danas na Srbe na Kosovu i Metohiji da ne učestvuju u formiranju takozvane vojske Kosova.\n"Pozivam Srbe javno i otvoreno da ne učestvuju u formiranju vojske Kosova, jer tu vojsku formiraju samo da bi i te Srbe iskoristili da jednog dana zapucaju na Srbe", rekao je Vučić.\nOn je pozvao Srbe da im ne pomognu u tom "prljavom poslu".\n"Da li će biti onih koji taj moj poziv neće prihvatiti, svakako da hoće, ali vidim da ih je sve manji broj", naveo je Vučić.\nGlas naroda... ideje nisu odbijene u Briselu, ali nisu naišle na podršku u Srbiji\nPredsednik Vučić je danas rekao da je svoj plan za rešenje Kosova i Metohije izneo u Briselu, ali da njegove ideje nisu naišle na podršku i da za razliku od nekih iz okruženja, koji ne žele da čuju glas naroda, on poštuje što narod kaže i nema problem s tim.\n"Moje ideje nisu odbijene u Briselu, ali nisu naišle na podršku u Srbiji. Ja sam to već više puta rekao. Na moju žalost, iako nisu nikada slušali ni čuli šta mislim, ni kakvo bi to rešenje bilo, čini mi se da ne postoji negativan glas koji iz Srbije nisam čuo. Prihvatam glas naroda. Postoje neki u okruženju koji ne žele da čuju glas svog naroda, ali ja uvek želim da čujem glas naroda i nemam problem s tim", objasnio je Vučić.\nOn je ponovo pozvao međunarodnu zajednicu da ne dovodi Srbiju u poziciju iz koje nema izlaza.\n"Kao Boga vas molim, nemojte to da radite. Jer mi svog naroda ne možemo i nećemo da se odreknemo", rekao je Vučić.\nTači i Pacoli u Istanbulu, sedam metara udaljeni od Vužčića, domaćini skinuli zastavu Kosova na zahtev Vučića\nPredsednik Srbije Aleksandar Vučić odbio je da se složi sa sintagmom da je dijalog Beograda i Prištine "klinički mrtav", i ističe da je neophodno da se razgovara, ali i da se mora znati o čemu, te ukazao da je u Istanbulu tražio da na svečanosti ne bude kosovska zastava, što je uslišeno od organizatora.\n"Stajao sam od njih udaljen nekih sedam metara. Tražio sam da se skine zastava Kosova i to je učinjeno", kazao je on dodajući da nije razgovarao sa njima.\n"Svaki razgovor je bolji od sukoba. Za razgovor je, međutim, potrebno najmanje dvoje. Nemam ništa protiv da bude i troje. Ali da bi razgovarali moramo da znamo o čemu", ukazao je on.\n"Ona je bila i ostala kompromisna, racionalna i realna. I danas kažem da ne možemo svi sve da dobijemo, jer bi to značilo da smo svi sve izgubili. Najbolje je da svi izgubimo nešto, jer to može da bude jedina pobednička formula, a sve drugo je katastrofa za sve nas", upozorio je on.\n"Pratili smo šta rade na vežbama, ko im je zamišljeni neprijatelj. Na kojim vežbama su naročito insistirali. Pratili smo i šta je radila Hrvatska. Uskoro će BiH imati vojnu vežbu, dan ili dva pre nas. Tako se izgleda pogodilo. Ja znam šta imamo da slavimo mi i šta radimo, ali ne znam šta neki od njih rade, jer nisu bili pobednici u Prvom svetskom ratu", kazao je Vučić.\n"Razmislili smo da li ćemo to učiniti paradom ili vojnom vežbom i izabrali ono što ima racionalnih elemenata. Šta su slavili ovi drugi, ne znam. Većina njih je bila na drugoj strani, kao i u Drugom svetskom ratu", rekao je on.\nDodatnih 50 miliona evra ulaganja na Kosvu i Metohiji\nVučić je najavio da će u narednih osamnaest meseci biti uloženo dodatnih 50 miliona evra više za investicije i ulaganje na Kosovu i Metohiji.\n"U narednih 18 meseci biće uloženo više od šest milijardi dinara više nego što smo do sada ulagali, to je 50 miliona evra dodatnih investicija za naše ljude", rekao je Vučić na konferenciji za novinare.\nOn je naveo da će ta sredstva biti iskorišćena za podsticanje početka rada fabričkih postrojenja na severu Kosova i Metohije i izgradnju kliničkog centra u Kosovskoj Mitrovici i bolnice u Gračanici.\nSredstva će ići i za pomoć poljoprivrednicima i južno i severno od Ibra, kao i za pravljenje turističkih centara poput Banjske, kao i dodatna ulaganja u infrastrukturu, puteve, vodovod i Univerzitet .\nVlada Srbije održala je u utorak sednicu sa predstavnicima Srba sa Kosova i Metohije u Palati ''Srbija'' u Beogradu, a njoj je prisustvovao i predsednik Srbije Aleksandar Vučić Vlada Srbije održala je u utorak sednicu sa predstavnicima Srba sa Kosova i Metohije u Palati ''Srbija''...


Udruženje radnika na internetu danas je Vladi Srbije iznelo svoje zahteve u vezi poreza koje im nameće država.\nNe prihvataju trenutno rešenje koje će važiti od 1. januara\nPredstavnik Udruženja radnika na internetu Miran Pogačar, predao je danas predlog rešenja Vladi Srbije u kojem se zahteva da frilenseri nastave da rade po aktuelnom sistemu oporezivanja koji je donet ove godine.\n„Od 1. januara, ukoliko na snazi ostane rešenje Vlade, većina ljudi neće moći da nastavi da radi. To rešenje podrazumeva da je samo 18.300 dinara neoporezivi iznos zarada, što bi značilo da bi većina radnika na internetu morala preko 50 odsto prihoda koje danas zarađuje, da izdvajaja za doprinose i poreze, a to je apsolutna katastrofa“, istakao je Pogačar.\nKako je naveo prvi i osnovni zahtev jeste da se pre svega trenutno poresko opterećenje, od ove godine, nastavi i naredne dve. „To znači da se na iznos zarade ispod 530 evra ne plaća porez, što za većinu ljudi predstavlja kompromis koji bi se primenio, kako ne bi došli u situacija da opet tražimo produženje pregovora“, naglasio je Pogačar.\nBeograd, 10.11.2021. – Predsednik Udruzenja radnika na internetu Miran Pogacar govori na konferenciji za novinare, danas ispred Vlade Srbije. (BETAPHOTO/AMIR HAMZAGIC/DS)\nOn je dodao i da se oformljena Radna grupa koja uključuje Ministarstvo finasija, i koja treba da pronađe zakonsko rešenje za period nakon 1. januara 2022. godine, do sada sastala samo jednom pre mesec dana.\n„Naredni sastanak još uvek nije zakazan. Smatramo da se bez sastanka Radne grupe i mogućnosti da učestvujemo u pronalaženju fer rešenja, nećemo stići nikuda. Ukoliko bi ostalo rešenje koje je planirano od 1. januara mnogi bi bili prinuđeni da izbegavaju plaćanje poreza, otvarali bi račune u inostranstvu, a to nikom ne ide u korist“, rekao je Pogačar okupljenim novinarima.\nOn je naglasio da porezi i opterećenja moraju biti u skladu sa obavezama i da se može tražiti od nekog da plaća pune doprinose i dupli porez u odnosu na zaradu, a da pritom nema nikakva prava i da ne može da ih ostvari.\nUdruženje radnika na internetu postiglo je aktuelni dogovor sa Vladom u aprilu ove godine, po kome oni koji su prihodavali do 768.000 dinara na godišnjem nivou do kraja 2021. godine nemaju nikakvu poresku obavezu, dok oni koji su prihodovali do 1.000 evra u proseku imaju obavezu od 13 odsto, a oni koji su prihodovali do 2.000 evra 20 odsto i tim dogovorom su prvobitna potraživanja smanjena od 65 odsto do 100 odsto.\nHiljade mladih frilensera ostaje bez posla\nPogačar je pomenuo i da će hiljade mladih koji rade preko interneta i podučavaju učenike iz Kine dobiti otkaz, istčući da su oni najveća “firma u Srbiji“.\n„Tu je uključeno preko 10.000 ljudi koji će do kraja godine ostati bez posla, jer je kineska Vlada donela uredbu da stranci više neće moći da predaju. Mi kao udruženje radnika na internetu ćemo pre svega pokušati da pomognemo tim ljudima tako što ćemo ponuditi različite vrste kurseva, da probaju da se prekvalifikuju“, objasnio je on.\nFoto: Beta/AMIR HAMZAGIC/Pixabay\nfrilenseri/Miran Pogačar/porez/vlada srbije


Vlada u senci Demokratske stranke (DS) saopštila je danas da skoro polovina zakona donetih u Narodnoj skupštini ove godine predstavlja izmene i popravke prethodnih propisa, ocenivši da se parlament pretvorio u fabriku koja proizvodi „škart robu“.\n„Oko 45 odsto donetih zakona u Narodnoj skupštini od početka ove godine do sada otpada upravo na te zakone, koji predstavljaju popravku već donetih zakona, a tek 16 odsto je pravih, novih zakona koji su nažalost kandidati za izmene i dopune, jer sadrže greške u fazama koje su prethodile njihovom donošenju“, izjavio je ministar pravde vlade u i Momčilo Grubač, prema saopštenju DS.\nPrema njegovim rečima, izmene i dopune postale su „glavni proizvod“ Skupštine, i donose se „rafalno“.\nOn je naveo da se zakoni donose bez javne diskusije, kao i da je 71 odsto zakona donetih u prvoj godini izglasano po kratkom postupku, uprkos „restriktivnoj odredbi skupštinskog poslovnika, koja kaže da je taj postupak izuzetan i da se može primenjivati samo u krajnjoj nuždi“.\nKako je napomenuo Grubač, za vladajuću većinu na čelu sa Srpskom naprednom strankom uobičajeno je i donošenje „leks specijalisa“ kad god im smeta odreba regularnog zakona, dodaje se u saopštenju.


"VITAMINIJADA 2019" - Deseta po redu • Poportal\nU predškolskoj ustanovi „Ljubica Vrebalov“ Požarevac, u okviru godišnjeg plana i programa, svakodnevno se realizuju zdravstveno-vaspitne aktivnosti, od kojih u okviru jednog dela razvojnog plana ustanove se organizuje aktivnost pod nazivom „Vitaminijada“.\nOvogodišnja, deseta po redu i jubilarna „Vitaminijada“, održaće se 18.11.2019.god, sa početkom u 10.00 časova u Sportskom centru Požarevac.\nUstanova je od svog nastanka veliku pažnju posvećivala vaspitanju dece o zdravim stilovima života, što se odnosi na pravilnu ishranu, fizičku aktivnost i higijenu.\nOnačin rada je podstaknut razvijanjem službe za preventivnu zdravstvenu zaštitu predškolske ustanove timskim radom i uz stručnu pomoć ZZJZ Požarevac i podršku lokalne samouprave.\nDeca svakodnevno tokom cele godine kroz razne aktivnosti uče sa svojim vaspitačicama o pravilnoj ishrani, kvalitetnim životnim namirnicama, a i svakodnevno se zdravo hrane u vrtiću.\nS obzirom da deca na najranijem uzrastu najbolje uče samo kroz igru, „Vitaminijada“ u obliku igrica, osmišljena je timskim radom stručnih saradnika, službe za preventivnu zdravstvenu zaštitu i vaspitačica.\nTakođe, naš cilj je usmeren i na podršku roditeljima da na najkvalitetniji način provode vreme sa decom jer su ovako osmišljene igre primenljive i u porodičnom okruženju.\nOvogodišnju „Vitaminijadu“ čini pet igara: „Kviz pitanja“, „Ko će pre?“, „“Ko će više?“, „Voćna salata“ i „Pecanje“. Bonus igra za takmičarske ekipe koje imaju jednak broj bodova je „Nadvlačenje konopca“.\nUčestvovaće 12 takmičarskih ekipa, deca predškolskog uzrasta. Ekipe su iz vrtića: „Bambi“ – zelena jabuka, „Pčelica“ – limun, „Danica R.“ – grožđe, „Leptirić“ – šargarepa, „Bubamara“ – zelena paprika, „Neven“ – pomorandža, „Duško R.“ – lubenica, „Sunašce“ – banana, „Poletarac“i „Lane“ – šljiva, „Majski cvet“ – trešnja, PPP-sela – trešnje i dvanaesta ekipa PPP grad – ananas.


Januar, 2008 No. 71\nU ASOCIJACIJI MEDIJA NOVI PRIDRUŽENI ČLAN\nPoslednje nedelje protekle godine gošća Asocijacije medija bila je Olivera Gordić, generalna direktorka Apoteka Beograd (novi pridruženi član Asocijacije medija) sa saradnicima. U dužem razgovoru sa glavnim urednicima i direktorima više medijskih kuća okupljenih oko Asocijacije medija, Gordićka je prisutne detaljno informisala o poslovnim planovima kompanije za 2008. godinu, zatim o procesu modernizacije poslovanja, uvođenju novih informacionih sistema neophodnih za efikasnije poslovanje. Tokom razgovora bilo je reči i o saradnji sa medijima, odnosno o potrebi što boljeg informisanja građana o poslovnim aktivnostima kompanije.\nWAP PORTAL – TANJUGOV NOVI SERVIS\nPoslednje nedelje 2007. godine novinska agencija Tanjug počela je sa emitovanjem novog servisa - wap portala, koji će moći da „čitaju" svi korisnici mobilnih telefona preko GPRS-a.\nAdresa portala je wap.tanjug.co.yu a vlasnici mobilnih telefona moći će, bez obzira na mrežu, odnosno provajdere, da posredstvom GPRS-a u svakom trenutku pročitaju i vide pet najnovijih vesti Tanjuga iz sveta, politike, ekonomije, kulture i sporta.\nDODELJENA NAGRADA „ZORAN MAMULA“\nDopisnik Radija „Slobodna Evropa“ i B92, Dejan Radulović, je dobitnik nagrade „Zoran Mamula“ za radijski prilog emitovan tokom 2007. godine. Radulović je nagrađen za reportažu „Slučaj Singer“, koja je emitovana u januaru 2007. godine na Radiju „Slobodna Evropa“. RTV B92 ustanovila je 2002. godine nagradu „Zoran Mamula“ za posebna dostignuća u radijskom novinarstvu.\nPOTPISAN KOLEKTIVNI UGOVOR ZA POŠTU SRBIJE\nVlada Srbije, Javno preduzeće PTT saobraćaja “Srbija” (pridruženi član Asocijacije medija) i reprezentativni sindikati ovog preduzeća potpiali su kolektivni ugovor koji je stupio na snagu 1. januara 2008. godine. Stari kolektivni ugovor promenjen je da bi se stvorili bolji uslovi za zadovoljenje zahteva radnika u rešavanju njihovog finansijskog, socijalnog i materijalnog statusa. U ime Vlade ugovor je potpisala ministarka za telekomunikacije i informatičko društvo Aleksandra Smiljanić, a ispred Sindikata PTT Srbije i Sindikata PTT radnika “Nezavisnost” Aleksandar Pavlović i Sneđana Marković. U ime JP PTT Srbija ovaj dokument je potpisao generalni direktor Goran Ćirić.\nISTRAŽIVANJE O UTICAJU SPECIJALIZOVANIH MAGAZINA\nJedan od vodećih evropskih izdavača specijalizovanih magazina Motor Presse iz Štutgarta (izdavak više od 160 naslova širom sveta) završio je tokom druge polovine protekle godine obimno izstraživanje na temu odnosa čitalaca prema ovoj vrsti magazina kao i uticaju magazina na formiranje najrazličitijih čitalačkih stavova. Moror Presse je podatke sabrao u izuzetno zanimljivu i bogato ilustrovanu knjigu - izveštaj na više od 160 stranica. Zahvaljujući angažmanu gospodina Bernda Morchutta Asocijacija medija raspolaže ograničenom količinom ovog izuzetno zanimljivog istraživanja, koje ćemo bez naknade uputiti, pre svega, na adrese članica Asocijacije, a preostali deo i onima koji nas u međuvremenu budu kontaktirali i izrazili interesovanje za ovu studiju.\nU tradicionalnoj, šestoj po redu anketi magazina „Status”, u kojoj je učestvovalo više od 100 novinara i urednika većeg broja medija, za novinara godine izabran je Miloš Vasić iz „Vremena”. Za najbolje štampane medije proglašeni su „Blic” i “Vreme” (članovi Asocijacije medija). Prema ovoj anketi najbolji elektronski medij je B92. Po oceni učesnika ankete, Blic” je aktuelan, brz, sa uravnoteženom uređivačkom politikom, a za njim slede „Danas” i „Politika”. Kad je reč o elektronskim medijima, B92 je osvojio sva prva mesta, a u kategoriji „najbolja TV stanica” slede ga, kao i prošle godine, RTS i Studio B (član Asocijacije medija). Za najbolju emisiju proglašen je „Utisak nedelje”.\nZa najgore dnevne novine proglašeni su „Kurir”, „Pravda” i „Pres”\nNagradu za životno delo Udruženje novinara Srbije je dodelilo dugogodišnjem novinaru "Večernjih novosti" Miroslavu Zariću. Nagrada za uređivanje "Dimitrije Davidović" pripala je Mirku Alviroviću, autoru emisije SAT, a dopisnik "Glasa javnosti" iz Novog Pazara Zoran Maksimović, dobio je nagradu "Laza Kostić" u kategoriji najbolja vest i izveštaj.\nZa najbolju fotografiju nagrađen je Andrija Ilić iz redakcije "24 sata". Jovan Memedović iz Radio-televizije Srbije dobitnik je godišnje nagrade UNS za najbolju reportažu.\nGALENIKA INVESTIRA U NOVU FABRIKU\nKako je početkom decembra najavio, prilikom susreta sa glavnim urednicima i direktorima medijskih kuća okupljenih oko Asocijacije medija, Aleksandar Pravdić, generalni girektor “Galenika” a.d. (pridruženi član Asocijacije medija) na isteku 2007. godine potpisao je ugovor o izgradnji nove fabrike za proizvodnju čvrstih farmaceutskih formi. Pravdić je istakao da je investitor u celosti “Galenika” a.d. Prema njegovim rečima procenjena neto vrednost fabrike je 48 miliona evra i kada bude završena to će biti jedna od najmodernijih fabrika ove vrste u svetu. Izvođač radova je IMA Italy, a rok za završetak radova je, kako je istakao Andrea Malagoli, generalni direktor kompanije, 23 meseca od dana potpisivanja Ugovora.\nVESTI OBELEŽILE 15 GODINA POSTOJANJA\nDnevni list „Vesti“ – najtiražnije novine dijaspore, polovinom decembra su obeležile 15 godina od izlaska iz štampe prvog broja. „Vesti“ se na srpskom jeziku štampaju u Frankfurtu na Majni, Njujorku i Sidneju. U Evropi, pet regionalnih izdanja izlazi svakog dana u nedelji na obimu od 32 do 48 strana. U Australiji, Kanadi i SAD „Vesti“ se na obimu od 28 do 40 strana pojavljuju šest puta nedeljno. Izdavač vesti je „Nidda Verlag“ GmbH sa sedištem u Frakfurtu na Majni.\nNOVI REŽIM RADA TELEKOM VIZA SERVISA\nTelekom Srbija (pridruženi član Asocijacije medija) je 2007. godinu završio u skladu sa osnovnim postavljenim ciljem; da svojim korisnicima pruži najbolju moguću uslugu. Između ostalog, građanima je omogućeno da bez čekanja u redovima dolaze do informacija i termina za dobijanje viza za veći broj evropskih zemalja. "Viza servis" od maja 2007. godine pruža usluge zakazivanja termina za izdavanje viza u Ambasadi Italije u Beogradu i za specijalne korisnike, agencije i grupe. Svi zainteresovani za putovanje na Maltu su sličnu olakšicu dobili krajem avgusta, a sve neophodne informacije koje Vam mogu zatrebati iz Konzulata Republike Mađarske u Subotici od sredine oktobra mogu se dobiti putem ovog servisa i to i na srpskom i na mađarskom jeziku. Od novembra 2007. godine broj za zakazivanje termina za Ambasadu Italije je promenjen i poziv je postao besplatan. Tarifiranje po zakazanom terminu iznosi 200,00 dinara bez PDVa, dok su pozivi radi informisanja o konzularnim pitanjima besplatni putem broja 0800/012-012. Od decembra 2007. godine na ovaj sistem rada prešle su iambasade Belgije, Francuske, Švedske, Španije, Slovenije, Mađarske, kao i mađarski Konzulat u Subotici\nPoslednje nedelje decembra u prodaji se pojavio prvi broj mesečnika TENIS - Ultimate Guide, u izdanju beogradske izdavačke kuće Alliancemedia group.\nReč je o mesečniku čija je uređivačka koncepcija više orijentisana na lajfstajl i privatni život najvećih zvezda, nego prema sportskim rezultatima, mada Tenis nudi i kompletne ATP i WTA liste, kao i kompletan program svih velikih turnira u 2008.\nTenis se prodaje po ceni od 99 dinara, a štampan je u štampariji Politika a.d. na 116 na kvalitetnoj hartiji i u knjižnom povezu.\nDODELJENE NAGRADE UEPS ZA 2007\nNa svečanosti, koja je priređena u Skupštini Grada Beograda Udruženje Ekonomskih propagandista Srbije dodelilo je Miši Lukiću, marketing stručnjaku, Borisu Miljkoviću, režiseru i Zoranu Simjanoviću, kompozitoru – nagrade za životno delo. Obrazlođenja, kao i izjave nagrađenih, ali i spisak ostalih nagrada i specijalnih priznanja očekuju vas na internet adresi: www.taboomagazine.org\nUS: ODLOŽENA PRESUDA ZA LAŽNE PODATKE O TIRAŽU\nAmerički oblasni sudija Džek Veinstajn odložio je za vreme posle božićnih i novogodišnjih praznika izricanje presude za sedmoro nekadašnjih službenika Tribune Company. Sedmorka je optužena da je u periodu od 2000. do 2004. godine lažirala podatke o tiražima Newsday i njegove španske jazičke varijante – Hoy. U pomenutom periodu podaci o prodatom tiražu Newsday radnim danom i nedeljom su uvećavani za oko 100.000 primeraka, a za Hoy je prijavljivan praktično duplo veći tiraž.\nZa obeštećenje oglašivača Tribune Company već je izdvojila oko 90 miliona dolara, a i za soprazum za odustajanje od kriminalističke istrage prihvaćena je kazna od 15 miliona dolara. Sudija Veinstajn smatra da su zatražene kazne za sedmoro optuženih previsoke posebno ako se ima u vidu činjenica da optižnica nije podignnuta protiv njihovih šefova.\nGOOGLE NEPRIKOSNOVEN U AMERICI\nNajpoznatiji svetskii internet pretraživač Google praktično je postao neprikosnoven u Americi. Prema najnovijim podacima agencije Nielsen Online u novembru 2007. godine 57 odsto svih internet pretraga u SAD išlo je preko ovog pretraživača. Na drugo mesto među internet provajderima plasirao se Yahoo sa 18 procenata od ukupnog broja pretraga, što je samo jedna trećina poseta Google sadržajima.\nUS: FEDERALNA POMOĆ GLEDAOCIMA ZA PRELAZAK NA DTV\nDa bi ubrzala definitivan prelazak sa analogne na digitalnu tv američka vlada planira da, domaćinstvima koja još prate tv program putem analognog sistema, pomogne i finansijski. Vlada je, naime, odlučila da svim takvim domaćinstvima podeli kupone u vredosti od 40 dolara kako bi na vreme mogli da obezbede digitalne konvertore. Za ovu svrhu več je izdvojeno 1,5 milijardi dolara a biće pripremljeno 33,5 miliona kupona. Domaćinstva koja još primaju analogni signal moćiće da apliciraju za najviše dva kupona koji će im omogućiti smanjenje troškova nabavke digitalnih konvertora. Planirano je da emitovanje analognog signala “kroz vazduh” definitivno bude ukinuto 18. februara 2009. godine.\nBRITANCI ZAVISNI OD “DRUŠTVENIH INTERNET MREŽA”\nBritansko regulatorno telo Ofcom saopštilo je da odrasli Britanci provode mnogo više vremena komunicirajući na internetu u okviru tzv. “društvenih mreža” nego što to čine njihovi susedi iz Evrope. Četvoro od deset britanskih korisnika interneta redovno posećuje ovu vrstu sajtova. Za posete “društvenim mrežama” Britanci mesečno odvoje 5,3 sati, a u proseku ih posećuju 23 puta mesečno.\nBRAVAKAZA U SLOVENIJI I INDONEZIJI\nRCS Media Group objavila je da će lansirati još dva internacionalna izdanja svog magazina Bravacasa. U Sloveniji projekat će realizovati novosadska Color Media Group (član Asocijacije medija) koja ovaj magazin već izdaje u Srbiji i Hrvatskoj, a u Indoneziji to će biti izdavačka kuća MRA, vodeći izdavač magazina za ovo tržište. Krajem protekle godine magazin je lansiran i na tržište Gruzije.\nLACOSTE IZGUBIO SPOR SA ZUBARIMA\nPoznata modna kuća Lacoste izgubila je i na drugom stepenu spor koji je povela protiv dvojice britanskih zubara, koji su kao znak za svoju ordinaciju odabrali krokodila nalik onome koji je već decenijama zaštitni znak ovog modnog džina. Britanske sudije prihvatile su objašnjenje zubara da je krokodil uzet kao znak ordinacije isključivo kao životinja poznata po mnoštvu zuba, a ne zato da bi ih neko mešao sa modnom kućom i njenim proizvodima. Lakost će morati da nadoknadi troškove spora u ukupnom iznosu od 1.450 funti.


kurs-engleskog-jezika-za-medicinske-radnike - Audio verzija\nMada u osnovi osobe koje su zaposlene u oblasti medicine u našoj zemlji, možda i ne moraju u velikoj meri da poznaju engleski jezik, ukoliko posao žele da pronađu inostranstvu, to je svakako neophodno. Isto se odnosi i na ljude, koji su zaposleni u kompanijama, koje posluju u oblasti medicine i to sa inostranim partnerima. Njima će i te kako biti od koristi kursevi engleskog jezika za medicinske radnike, koje Škola stranih jezika Akademije Oxford organizuje za sada na više od 40 lokacija u toku cele godine.\nDa bi izvukli maksimum iz ove edukacije, polaznici mogu da se odluče najpre za individualni tip nastave, na koji i jeste stavljen fokus. Međutim, nastava može da bude organizovana i u formi grupne.\nSvi kandidati koji se prijave i navedu da ih zanima individualna škola engleskog jezika za medicinske radnike bi trebalo da znaju da će se u tom slučaju oni direktno sa profesorom oko svega vezano za sprovođenje časova dogovarati. A to znači da će prvo precizirati datum početka nastave jedan na jedan, a potom zajedno odlučiti i o terminima u kojima će časovi da budu održani. U obavezi su i da preciziraju i sve detalje koji se odnose na dinamiku sprovođenja predviđenog nastavnog programa, pa će samim tim da se dogovore i oko ukupnog trajanja individualnog tipa edukacije.\nKada je u pitanju grupna nastava, ovde moramo napomenuti da se ona organizuje isključivo ukoliko Škola stranih jezika Akademije Oxford primi dovoljan broj prijava, odnosno ukoliko grupa bude oformljena. Ponudom je obuhvaćena mikro grupa, kada predavanja treba da pohađa dvoje ili troje polaznika, zatim mala grupa, koja uključuje četvoro ili petoro njih i na kraju klasična, odnosno grupa 6+, kada časove treba da pohađa minimalno šestoro ljudi.\nU tom slučaju se nastava organizuje prema striktno definisanim pravilima. Naime, prilikom prijavljivanja i zvaničnog upisivanja kandidati dobiju samo informaciju o tome koliko će ukupno da traje kurs engleskog jezika za medicinske radnike. A posle oformljenja grupe u konkretnoj poslovnici, koordinator za nastavu precizira i sve ostale detalje, pa o njima obaveštava sve prijavljene.\nPredviđeno je pravilnikom ove škole i da kandidati mogu odabrati na koji način žele da pohađaju nastavu, s obzirom na to da su ponudom obuhvaćeni i klasični i online kursevi engleskog jezika za medicinske radnike. Kandidati koji odaberu opciju da nastavu pohađaju online, trebalo bi da tom prilikom koriste za pristup časovima sopstveni računar. U tom slučaju se časovi organizuju preko namenske platforme, odnosno softvera, koji će kandidat samostalno da instalira prema dobijenim uputstvima.\nVažno je da kvalitet online edukacije bude zadovoljavajući, pa će se u tom smislu od svakog kandidata zahtevati da boravi u prostoru, u kome postoji stabilna veza sa internetom u toku svakog časa.\nKompanije koje posluju u oblasti medicine mogu zahtevati da određeni broj njihovih zaposlenih pohađa predavanja. U tom slučaju se organizuje korporativna škola engleskog jezika za medicinske radnike. Fleksibilna su pravila organizacije, tako da se polaznicima omogućuje da nastavu pohađaju prema smernicama, koje će pre toga definisati nadležno lice te kompanije i nadležno lice jedne od poslovnica škole. Postoji mogućnost i da korporativni vid edukacije bude organizovan u prostorijama samog preduzeća, u kome su polaznici zaposleni.\nSpisak gradova — Kurs engleskog jezika za medicinske radnike


Makabi u Beogradu (četvrtak 21h) - KK Crvena zvezda\nMakabi u Beogradu (četvrtak 21h)\nKošarkaši Crvene zvezde ovogodišnji nastup u Evroligi u beogradskoj hali „Aleksandar Nikolić“ završavaju utakmicom sa Makabijem.\nMeč 33.kola igra se u četvrtak od 21 sat bez prisustva publike, koja je crveno-belima uz sve probleme kroz koje su prošli mnogo nedostajala.\n„Očekuje nas ekipa Makabija koja je u dobrom ritmu u poslednje vreme, zabeležili su nekoliko vrednih pobeda poput one nad Žalgirisom u Kaunasu i sinoć protiv Barselone u Tel Avivu. Radi se o ekipi koja ima izuzetan individualni kvalitet, popunjeni su na svim pozicijama, i da nije bilo nekih nesrećnih poraza bili bi sigurno u borbi za viši plasman. Mi moramo da odigramo ovu utakmicu mnogo čvršće i mnogo bolje u odbrani nego što smo odigrali ovu protiv Armanija“ relao je trener crveno-belih Dejan Radonjić.\nKapiten Branko Lazić: „ Očekuje nas novi izazov, ne samo što ova utakmica dolazi kao druga u duplom kolu što je uvek bio dodatni napor. Makabi igra odlično poslednjih nekoliko nedelja, imaju po dve vezane pobede u oba takmičenja, a u kakvoj su formi najbolje govori jučerašnji duel sa Barselonom. Igraju brzo, imaju sjajne individualce i napadače, što govori da ćemo morati da odigramo dobru odbranu i mnogo čvršće nego protiv Armanija“ rekao je kapiten crveno-belih.\nSutrašnji protivnik Crvene zvezde ima skor u ovogodišnjoj Evroligi 13-17 i dve zaostale utakmice.\nMeč se igra od 21 sat u hali „Aleksandar Nikolić“ uz poštovanje svih zdravstvenih protokola.


KADETI POLOŽILI ZAKLETVU - Televizija LeskovacTelevizija Leskovac\n« 90 GODINA VLASINE\nVLASOTINČANI GASE DIREKCIJU ZA URBANIZAM I IZGRADNJU »\nLESKOVAC – U kasarni „Vojvoda Petar Bojović“ u Leskovcu zakletvu je danas položilo 40 kadeta 141. klase Vojne akademije i 89 vojnika na služenju septembarskog vojnog roka.\nPolaganje vojničke zakletve je poseban događaj u životu svakog od vas kojim dokazujete svoju zrelost, odgovornost, osećaj pripadnosti i patriotizma, a na koji vaši roditelji i prijatelji mogu samo da budu ponosni, kazao je čestitajući vojnicima položenu zakletvu, zamenik načelnika Generalštaba Vojske Srbije, general potpukovnik Jovica Draganić. On je vojnicima poručio da su budućnost zemlje i da su se dobrovoljnim služenjem vojnog roka i upisivanjem Vojne akademije prihvatili izuzetno teškog zadatka čime su potvrdili svoju privrženost Republici Srbiji.\nKadeti Vojne akademije posle završetka osnovne obuke odlaze na Vojnu akademiiju gde će nastaviti sa školovanjem na smerovima vojno vazduhoplostvo, logistika odbrane, javne finansije i vojno –elektronsko inženjerstvo, dok će pripadnici sedamnaeste generacije vojnika na dobrovoljnom služenju vojnog roka provesti tri meseca na obuci nakon čega će dobiti sertifikat kao osnovni uslov prilikom konkurisanja za zaposlenje u Vojsci, u svojstvu profesionalnog vojnika. Svečanosti su pored roditelja, rodbine i prijatelja vojnika, prisustvovali i predstavnici lokalnih samouprava Jablaničkog okruga, Ministarstva odbrane, Policijske uprave Leskovac, Sektora za vanredne situacije i drugi.